text:
χρησιμοποιούνται σε τροχοφόρα οχήματα·
 δ) «κανονισμός του ΟΗΕ»: ένας κανονισμός των Ηνωμένων Εθνών που θεσπίζεται σύμφωνα με τη συμφωνία του 1958·
 ε) «GTR»: παγκόσμιος τεχνικός κανονισμός που θεσπίζεται και περιλαμβάνεται στο παγκόσμιο μητρώο σύμφωνα με τη συμφωνία του 1998·
 στ) «εφαρμογή κανονισμού του ΟΗΕ»: έναρξη ισχύος ενός κανονισμού του ΟΗΕ για κάποιο από τα Μέρη σύμφωνα με τη συμφωνία του 1958·
 ζ) «έγκριση τύπου»: η διοικητική απόφαση από τις αρμόδιες αρχές ενός Μέρους με την οποία πιστοποιείται ότι ένας τύπος οχήματος, εξαρτήματος ή εξοπλισμού συμμορφώνεται με τις σχετικές διοικητικές διατάξεις και τεχνικές απαιτήσεις· και
 η) «πιστοποιητικό έγκρισης τύπου»: το έγγραφο με το οποίο οι αρμόδιες αρχές πιστοποιούν επισήμως ότι ένας τύπος οχήματος, εξαρτήματος ή εξοπλισμού έχει λάβει έγκριση τύπου.
 2. Οι τεχνικοί κανονισμοί και οι διαδικασίες αξιολόγησης της συμμόρφωσης ορίζονται σύμφωνα με τις παραγράφους 1 και 3 του παραρτήματος 1 της συμφωνίας ΤΕΕ.
 ΑΡΘΡΟ 2
 Πεδίο εφαρμογής
 Το παρόν παράρτημα εφαρμόζεται σε όλα τα προϊόντα μηχανοκίνητων οχημάτων και εξαρτημάτων και εξοπλισμού αυτών που ρυθμίζονται από τη συμφωνία του 1958 ή τη συμφωνία του 1998, με εξαίρεση τα μηχανοκίνητα οχήματα και τα εξαρτήματα και τον εξοπλισμό αυτών που χρησιμοποιούνται αποκλειστικά στη γεωργία ή τη δασοκομία, ιδίως εκείνα που εμπίπτουν στα κεφάλαια 40, 84, 85, 87 και 94 του ΕΣ (στο εξής «καλυπτόμενα προϊόντα»).
 ΑΡΘΡΟ 3
 Στόχοι
 Αναγνωρίζοντας τη σημασία των μηχανοκίνητων οχημάτων και των εξαρτημάτων και του εξοπλισμού τους για το εμπόριο, την ανάπτυξη και την απασχόληση, οι στόχοι του παρόντος παραρτήματος είναι:
 α)
 η προαγωγή ενός υψηλού επιπέδου ασφάλειας, προστασίας του περιβάλλοντος, ενεργειακής αποδοτικότητας και αντικλεπτικών επιδόσεων των μηχανοκίνητων οχημάτων και των εξαρτημάτων και του εξοπλισμού που μπορούν να τοποθετηθούν ή να χρησιμοποιηθούν σε τροχοφόρα οχήματα·
 β)
 η διευκόλυνση των εμπορικών συναλλαγών μεταξύ των Μερών και της πρόσβασης στις αντίστοιχες αγορές τους, μέσω ρυθμιστικής συνεργασίας, καθώς και η εξάλειψη και η αποτροπή των δυσμενών επιπτώσεων των μη δασμολογικών μέτρων στο εμπόριο·
 γ)
 η ενίσχυση της διεθνούς εναρμόνισης των απαιτήσεων στο πλαίσιο της ομάδας εργασίας WP.29 και η αμοιβαία αναγνώριση των εγκρίσεων τύπου που χορηγούνται σύμφωνα με τις διατάξεις των κανονισμών του ΟΗΕ χωρίς να απαιτείται οποιαδήποτε περαιτέρω δοκιμή, τεκμηρίωση, πιστοποίηση ή σήμανση· και
 δ)
 η επίτευξη σύγκλισης των ρυθμιστικών απαιτήσεων των Μερών με την εφαρμογή κανονισμών του ΟΗΕ και παγκόσμιων τεχνικών κανονισμών.
 ΑΡΘΡΟ 4
 Σχετικά διεθνή πρότυπα και φορέας τυποποίησης
 Τα Μέρη αναγνωρίζουν ότι η ομάδα εργασίας WP.29 είναι ο σχετικός διεθνής φορέας τυποποίησης για τα καλυπτόμενα προϊόντα και οι κανονισμοί του ΟΗΕ και οι παγκόσμιοι τεχνικοί κανονισμοί είναι σχετικά διεθνή πρότυπα για τα καλυπτόμενα προϊόντα.
 ΑΡΘΡΟ 5
 Εφαρμογή υφιστάμενων κανονισμών του ΟΗΕ
 1. Κάθε Μέρος δέχεται στην αγορά του προϊόντα τα οποία καλύπτονται από πιστοποιητικό έγκρισης τύπου, βάσει της συμφωνίας του 1958, για τους κανονισμούς του ΟΗΕ που παρατίθενται στο προσάρτημα 2-Γ-1 ως συμμορφούμενα με τους οικείους εσωτερικούς τεχνικούς κανονισμούς και τις διαδικασίες αξιολόγησης της συμμόρφωσης, στον τομέα που ρυθμίζεται από τον σχετικό κανονισμό του ΟΗΕ, χωρίς να απαιτεί οποιαδήποτε περαιτέρω δοκιμή, τεκμηρίωση, πιστοποίηση ή σήμανση.
 2. Τα Μέρη διαβουλεύονται με σκοπό τη διασφάλιση της ασφάλειας του ανθρώπου και


text:
της προστασίας του περιβάλλοντος και την προώθηση της εναρμόνισης των τεχνικών κανονισμών βάσει της συμφωνίας του 1958 και συμφωνούν σχετικά με τις ημερομηνίες εφαρμογής των κανονισμών του ΟΗΕ που παρατίθενται στο προσάρτημα 2-Γ-2, το αργότερο επτά έτη μετά την ημερομηνία έναρξης ισχύος της παρούσας συμφωνίας. Εάν τα Μέρη, κατά τη διάρκεια αυτών των διαβουλεύσεων, θεωρήσουν ότι απαιτείται τροποποίηση ενός ορισμένου κανονισμού του ΟΗΕ προκειμένου να καταλήξουν σε συμφωνία σχετικά με την ημερομηνία εφαρμογής, τότε εφαρμόζονται οι διατάξεις του άρθρου 6 του παρόντος παραρτήματος.
 ΑΡΘΡΟ 6
 Τροποποίηση υφιστάμενων κανονισμών του ΟΗΕ
 1. Όταν ένα Μέρος θεωρεί ότι είναι αναγκαίο να τροποποιηθεί κάποιος από τους κανονισμούς του ΟΗΕ που παρατίθενται στο προσάρτημα 2-Γ-1 ή 2-Γ-2, το εν λόγω Μέρος διαβουλεύεται με το άλλο Μέρος προκειμένου να εξεταστεί το ενδεχόμενο τροποποίησης του κανονισμού του ΟΗΕ.
 2. Εάν τα Μέρη συμφωνούν με την τροποποίηση του κανονισμού του ΟΗΕ, τα Μέρη συνεργάζονται για την εκπόνηση ενός σχεδίου τροποποίησης, λαμβάνοντας υπόψη το περιβάλλον της οδικής κυκλοφορίας σε κάθε Μέρος, και για την υποβολή του στη WP.29. Τα Μέρη συνεργάζονται με σκοπό την ταχεία έγκριση του σχεδίου τροποποίησης στη WP.29.
 3. Εάν τα Μέρη συμφωνούν ότι ένας τροποποιημένος κανονισμός του ΟΗΕ που παρατίθεται στο προσάρτημα 2-Γ-2 δεν αποκλίνει σημαντικά από το σχέδιο τροποποίησης που εκπονήθηκε από τα Μέρη, τότε κάθε Μέρος αποδέχεται τις εγκρίσεις τύπου που χορηγούνται δυνάμει του τροποποιημένου κανονισμού του ΟΗΕ το αργότερο μέχρι την ημερομηνία που καθορίζεται εκεί. Σε περίπτωση διαφωνίας μεταξύ των Μερών, ισχύουν τα δικαιώματα και οι υποχρεώσεις της συμφωνίας του 1958.
 ΑΡΘΡΟ 7
 Θέσπιση νέων κανονισμών του ΟΗΕ
 1. Εάν κάποιο Μέρος θεωρεί αναγκαία τη θέσπιση νέου κανονισμού του ΟΗΕ, το εν λόγω Μέρος διαβουλεύεται με το άλλο Μέρος με στόχο τη διασφάλιση της ασφάλειας του ανθρώπου και της προστασίας του περιβάλλοντος, καθώς και την προώθηση της εναρμόνισης των τεχνικών κανονισμών.
 2. Εάν τα Μέρη συμφωνούν στη θέσπιση νέου κανονισμού του ΟΗΕ, συνεργάζονται για την εκπόνηση κοινού σχεδίου κανονισμού του ΟΗΕ και την υποβολή του στην ομάδα εργασίας WP.29. Τα Μέρη συνεργάζονται με στόχο την έγκαιρη έγκριση του εν λόγω σχεδίου κανονισμού του ΟΗΕ από την ομάδα εργασίας WP.29.
 3. Εάν τα Μέρη συμφωνούν ότι ο πρόσφατα εγκεκριμένος κανονισμός του ΟΗΕ δεν αποκλίνει σημαντικά από το αρχικό κοινό σχέδιο που αναφέρεται στην παράγραφο 2, τότε κάθε Μέρος αποδέχεται τις εγκρίσεις τύπου που χορηγούνται δυνάμει του εν λόγω νέου κανονισμού του ΟΗΕ από την ημερομηνία που καθορίζεται στον εν λόγω κανονισμό του ΟΗΕ, και τον προσθέτουν στον κατάλογο του προσαρτήματος 2-Γ-1. Σε περίπτωση διαφωνίας μεταξύ των Μερών, ισχύουν τα δικαιώματα και οι υποχρεώσεις της συμφωνίας του 1958.
 ΑΡΘΡΟ 8
 Παύση εφαρμογής κανονισμών του ΟΗΕ
 1. Σε εξαιρετικές περιπτώσεις, όταν ένα Μέρος προτίθεται να πάψει να εφαρμόζει έναν κανονισμό του ΟΗΕ που παρατίθεται στο προσάρτημα 2-Γ-1 ή 2-Γ-2, το εν λόγω Μέρος γνωστοποιεί την πρόθεσή του στο άλλο Μέρος. Η γνωστοποίηση αυτή πραγματοποιείται ένα έτος πριν από την ημερομηνία κατά την οποία πρόκειται να πάψει η εφαρμογή του κανονισμού του ΟΗΕ.
 2. Προτού πάψει να εφαρμόζει έναν κανονισμό του ΟΗΕ, ένα Μέρος ξεκινά

type: contracts

jurisdiction: EU


text:
διάλογο με το άλλο Μέρος προκειμένου να διερευνηθούν εναλλακτικές ενέργειες ή μέτρα που είναι διαθέσιμα στο πλαίσιο της συμφωνίας του 1958.
 3. Αφού παραθέσει δεόντως τεκμηριωμένους λόγους, ένα Μέρος μπορεί να αποφασίσει να πάψει να εφαρμόζει έναν κανονισμό του ΟΗΕ σύμφωνα με τη συμφωνία του 1958.
 ΑΡΘΡΟ 9
 Επικαιροποίηση προσαρτημάτων
 1. Βάσει της αξιολόγησης της ομάδας εργασίας για τα μηχανοκίνητα οχήματα και τα ανταλλακτικά, που συγκροτείται σύμφωνα με το άρθρο 22.4 παράγραφος 1, τα Μέρη τροποποιούν το προσάρτημα 2-Γ-1 ή 2-Γ-2 με απόφαση της μεικτής επιτροπής σύμφωνα με το άρθρο 23.2 παράγραφος 3 και παράγραφος 4 στοιχείο β), προκειμένου να ληφθούν υπόψη οι τροποποιήσεις που συμφωνούνται σύμφωνα με το άρθρο 6 παράγραφος 3 του παρόντος παραρτήματος, προκειμένου να προστεθεί ένας νέος κανονισμός του ΟΗΕ σύμφωνα με το άρθρο 7 παράγραφος 3 του παρόντος παραρτήματος, και προκειμένου να απαλειφθεί ένας κανονισμός του ΟΗΕ ο οποίος έχει πάψει να εφαρμόζεται δυνάμει του άρθρου 8 παράγραφος 3 του παρόντος παραρτήματος.
 2. Οι ημερομηνίες που συμφωνούνται σύμφωνα με το άρθρο 5 παράγραφος 2 του παρόντος παραρτήματος περιλαμβάνονται στο προσάρτημα 2-Γ-2. Όταν εφαρμόζεται ένας κανονισμός του ΟΗΕ που περιλαμβάνεται στο προσάρτημα 2-Γ-2, μεταφέρεται στο προσάρτημα 2-Γ-1.
 3. Εάν τα Μέρη δεν μπορούν να συμφωνήσουν σχετικά με τη συγκεκριμένη τροποποίηση κατά τις διαβουλεύσεις σύμφωνα με το άρθρο 5 παράγραφος 2 σε συνδυασμό με το άρθρο 6 του παρόντος παραρτήματος, τα Μέρη μπορούν να αλλάξουν την ημερομηνία εφαρμογής αυτού του κανονισμού του ΟΗΕ ή να συμφωνήσουν να τον αφαιρέσουν από το προσάρτημα 2-Γ-2.
 ΑΡΘΡΟ 10
 Διεθνείς εγκρίσεις τύπου ολόκληρων οχημάτων
 1. Κάθε Μέρος εφαρμόζει τον κανονισμό αριθ. 0 του ΟΗΕ και αποδέχεται, βάσει της συμφωνίας του 1958, προϊόντα του άλλου Μέρους για τα οποία έχει εκδοθεί πιστοποιητικό διεθνούς έγκρισης τύπου ολόκληρων οχημάτων με το οποίο βεβαιώνεται ότι αυτά συμμορφώνονται με όλους τους εσωτερικούς τεχνικούς κανονισμούς και τις διαδικασίες αξιολόγησης της συμμόρφωσης στους τομείς που καλύπτονται από τη διεθνή έγκριση τύπου ολόκληρων οχημάτων, χωρίς να απαιτείται οποιαδήποτε περαιτέρω δοκιμή, τεκμηρίωση, πιστοποίηση ή σήμανση.
 2. Τα Μέρη συμφωνούν να συνεργαστούν στην υλοποίηση του κανονισμού αριθ. 0 του ΟΗΕ ώστε να διευκολυνθεί η χρήση του σε παγκόσμιο επίπεδο, και να συνεργαστούν στη διεύρυνση του πεδίου εφαρμογής του κανονισμού αριθ. 0 του ΟΗΕ σε άλλες κατηγορίες οχημάτων.
 ΑΡΘΡΟ 11
 Τροποποίηση υφιστάμενων εσωτερικών τεχνικών κανονισμών
 1. Τα Μέρη δεν τροποποιούν τους υφιστάμενους εσωτερικούς τεχνικούς κανονισμούς κατά τρόπο που να τους καθιστά πιο περιοριστικούς για το εμπόριο απ' όσο απαιτείται προκειμένου να επιτευχθεί ένας θεμιτός στόχος για την εισαγωγή και τη θέση σε κυκλοφορία, στην εγχώρια αγορά τους, προϊόντων για τα οποία έχουν χορηγηθεί εγκρίσεις τύπου σύμφωνα με κανονισμούς του ΟΗΕ.
 2. Αναγνωρίζοντας τη σημασία των διεθνών προσπαθειών για την εναρμόνιση των τεχνικών κανονισμών μέσω κανονισμών του ΟΗΕ, τα Μέρη αντιμετωπίζουν θετικά κάθε βελτίωση της σύγκλισής τους με υφιστάμενους κανονισμούς του ΟΗΕ όταν τροποποιούν υφιστάμενους εσωτερικούς τεχνικούς κανονισμούς με σκοπό τη βελτίωση της ασφάλειας του ανθρώπου και της προστασίας του περιβάλλοντος.
 ΑΡΘΡΟ 12
 Θέσπιση εσωτερικών τεχνικών κανονισμών
 1. Τα Μέρη δεν θεσπίζουν νέους εσωτερικούς τεχνικούς κανονισμούς ή διαδικασίες αξιολόγησης της συμμόρφωσης που συνεπάγονται


text:
την παρεμπόδιση ή την επιβάρυνση των εισαγωγών και της θέσης σε κυκλοφορία, στην εγχώρια αγορά τους, προϊόντων για τα οποία έχουν χορηγηθεί εγκρίσεις τύπου σύμφωνα με κανονισμούς του ΟΗΕ που εφαρμόζονται και από τα δύο Μέρη, για τους τομείς που καλύπτονται από τους εν λόγω κανονισμούς του ΟΗΕ, εκτός εάν αυτοί οι εσωτερικοί τεχνικοί κανονισμοί ή οι διαδικασίες αξιολόγησης της συμμόρφωσης προβλέπονται ρητώς από τους εν λόγω κανονισμούς του ΟΗΕ.
 2. Εκτός από τις περιπτώσεις κατά τις οποίες τα Μέρη συμμορφώνονται με τα άρθρα 6 και 7 του παρόντος παραρτήματος, όταν ένα από τα Μέρη προτίθεται να καταρτίσει ή να τροποποιήσει έναν εσωτερικό τεχνικό κανονισμό ή μια διαδικασία αξιολόγησης της συμμόρφωσης σε τομείς που δεν καλύπτονται από υφιστάμενους κανονισμούς του ΟΗΕ, οι ρυθμιστικές αρχές του Μέρους αυτού:
 α)
 ενημερώνουν τις ρυθμιστικές αρχές του άλλου Μέρους για τον ρυθμιστικό στόχο και σχέδιο, και προωθούν όλες τις ρυθμιστικής αιτιολογήσεις ή υφιστάμενες εκτιμήσεις επιπτώσεων που αφορούν τον σχεδιαζόμενο εσωτερικό τεχνικό κανονισμό ή διαδικασία αξιολόγησης συμμόρφωσης σε αρχικό στάδιο·
 β)
 αξιολογούν τη δυνατότητα εκπόνησης και έγκρισης νέου κανονισμού του ΟΗΕ ή τροποποίησης υφιστάμενου κανονισμού του ΟΗΕ στον τομέα στον οποίο το εν λόγω Μέρος προτίθεται να θεσπίσει εσωτερικό τεχνικό κανονισμό ή διαδικασία αξιολόγησης συμμόρφωσης· και
 γ)
 ενημερώνουν τον συμπρόεδρο της ομάδας εργασίας για τα μηχανοκίνητα οχήματα και τα ανταλλακτικά του άλλου Μέρους, όταν το εν λόγω Μέρος αποφασίζει να θεσπίσει εσωτερικό τεχνικό κανονισμό ή διαδικασία εκτίμησης της συμμόρφωσης σε τομέα που δεν καλύπτεται από κανονισμό του ΟΗΕ.
 ΑΡΘΡΟ 13
 Διαδικασία διαβούλευσης
 1. Εάν κάποιο Μέρος αποφασίσει να θεσπίσει ή να τροποποιήσει έναν εσωτερικό τεχνικό κανονισμό ή μια διαδικασία αξιολόγησης της συμμόρφωσης σύμφωνα με την παρούσα συμφωνία, το άλλο Μέρος μπορεί να ζητήσει διαβουλεύσεις με το εν λόγω Μέρος, το οποίο οφείλει να αποδεχθεί αμελλητί τις διαβουλεύσεις αυτές. Κατά τη διάρκεια των διαβουλεύσεων, τα Μέρη συνεργάζονται για να αναπτύξουν μια λύση προκειμένου να ελαχιστοποιηθούν οι αρνητικές επιπτώσεις στις διμερείς εμπορικές συναλλαγές. Σε περιπτώσεις όπου το Μέρος απαιτεί άμεση δράση, το εν λόγω Μέρος μπορεί να θεσπίσει τον εσωτερικό τεχνικό κανονισμό ή τη διαδικασία αξιολόγησης συμμόρφωσης πριν από την ολοκλήρωση των εν λόγω διαβουλεύσεων. Το εν λόγω Μέρος ανακοινώνει και τεκμηριώνει τον επείγοντα χαρακτήρα και τους άμεσους κινδύνους για την ασφάλεια ή το περιβάλλον.
 2. Εάν τα Μέρη αδυνατούν να συμφωνήσουν σε μια λύση, το Μέρος που αναφέρεται στην παράγραφο 1 μπορεί να θεσπίσει τον εσωτερικό τεχνικό κανονισμό ή τη διαδικασία αξιολόγησης συμμόρφωσης και το άλλο Μέρος μπορεί να καταφύγει στη διαδικασία επίλυσης διαφορών βάσει του κεφαλαίου 21 σύμφωνα με το άρθρο 19 του παρόντος παραρτήματος εάν κρίνει ότι ο εν λόγω εσωτερικός τεχνικός κανονισμός ή διαδικασία αξιολόγησης της συμμόρφωσης ενδέχεται να επηρεάσει δυσμενώς το εμπόριο μεταξύ των Μερών.
 3. Η απόφαση του άλλου Μέρους να επικαλεστεί ή να μην επικαλεστεί τη διαδικασία διαβούλευσης της παραγράφου 1 δεν θίγει το δικαίωμα αυτού του άλλου Μέρους να προσφύγει στη διαδικασία επίλυσης διαφορών βάσει του κεφαλαίου 21 σύμφωνα με το άρθρο 19 του παρόντος παραρτήματος αναφορικά με νέο ή τροποποιημένο εσωτερικό τεχνικό κανονισμό ή διαδικασία αξιολόγησης της συμμόρφωσης


text:
που εγκρίθηκε από το Μέρος που αναφέρεται στην παράγραφο 1.
 ΑΡΘΡΟ 14
 Προϊόντα με νέες τεχνολογίες ή νέα χαρακτηριστικά
 Κανένα Μέρος δεν εμποδίζει και δεν καθυστερεί αδικαιολόγητα τη διάθεση καλυπτόμενου προϊόντος στην αγορά του με τη δικαιολογία ότι αυτό περιλαμβάνει νέα τεχνολογία ή νέο χαρακτηριστικό που δεν ρυθμίζεται ακόμη, εκτός εάν υπάρχουν δεόντως τεκμηριωμένοι κίνδυνοι για την υγεία, την ασφάλεια του ανθρώπου ή για το περιβάλλον. Κάθε Μέρος εφαρμόζει τις σχετικές διατάξεις της συμφωνίας του 1958 που αφορούν τις νέες τεχνολογίες.
 ΑΡΘΡΟ 15
 Ρήτρα ρυθμιστικής εξαίρεσης
 1. Εάν υπάρχουν επείγοντες και επιτακτικοί κίνδυνοι για την υγεία ή την ασφάλεια του ανθρώπου ή για το περιβάλλον, ένα Μέρος μπορεί να μην επιτρέψει να διατεθεί στην αγορά του ή να ζητήσει να αποσυρθεί από την αγορά του ένα καλυπτόμενο προϊόν που συμμορφώνεται με τους τεχνικούς κανονισμούς και τις διαδικασίες αξιολόγησης συμμόρφωσης που αναφέρονται στο παρόν παράρτημα. Μια τέτοια άρνηση ή απαίτηση δεν συνιστά μέσο αυθαίρετης ή αδικαιολόγητης διάκρισης κατά των προϊόντων του άλλου Μέρους ή συγκαλυμμένο περιορισμό των εμπορικών συναλλαγών.
 2. Μια άρνηση ή απαίτηση από ένα Μέρος κατά τα αναφερόμενα στην παράγραφο 1 γνωστοποιείται στο άλλο Μέρος και στον κατασκευαστή ή τον εισαγωγέα πριν από την έναρξη ισχύος της. Η γνωστοποίηση συνοδεύεται από αντικειμενική, αιτιολογημένη και λεπτομερή επεξήγηση των κινδύνων και των μέτρων, καθώς και από όλα τα συναφή επιστημονικά και τεχνικά στοιχεία. Το Μέρος που αναφέρεται στην παράγραφο 1 επιδιώκει να τακτοποιήσει την κατάσταση μέσω της διαδικασίας που αναφέρεται στο άρθρο 4 της συμφωνίας του 1958.
 ΑΡΘΡΟ 16
 Ρυθμιστικά μέτρα που περιορίζουν τις εμπορικές συναλλαγές
 Κάθε Μέρος απέχει από ενέργειες που ακυρώνουν ή θίγουν τα οφέλη πρόσβασης στην αγορά που απορρέουν από το παρόν παράρτημα για το άλλο Μέρος μέσω άλλων ρυθμιστικών μέτρων που αφορούν ειδικά τον τομέα που καλύπτεται από το παρόν παράρτημα. Αυτό ισχύει με την επιφύλαξη του δικαιώματος θέσπισης ρυθμιστικών μέτρων αναγκαίων για την ασφάλεια, την προστασία του περιβάλλοντος ή τη δημόσια υγεία και για την πρόληψη δόλιων πρακτικών, υπό τον όρο ότι τα εν λόγω μέτρα βασίζονται σε τεκμηριωμένα επιστημονικά ή τεχνικά στοιχεία και ότι η σχετική συνεργασία, που προβλέπεται στο παρόν παράρτημα, έχει πραγματοποιηθεί καλή τη πίστει.
 ΑΡΘΡΟ 17
 Κοινή συνεργασία
 1. Για να διευκολυνθεί περαιτέρω το εμπόριο μηχανοκίνητων οχημάτων και των εξαρτημάτων και του εξοπλισμού αυτών, και για να αντιμετωπιστούν τα προβλήματα σχετικά με την πρόσβαση στην αγορά προτού καν προκύψουν, ενώ ταυτόχρονα διασφαλίζεται η ασφάλεια του ανθρώπου και η προστασία του περιβάλλοντος, τα Μέρη συμφωνούν να συνεργάζονται σε όλα τα ζητήματα που αφορούν τα καλυπτόμενα προϊόντα.
 2. Κάθε Μέρος απαντά σε γραπτές και δεόντως αιτιολογημένες ερωτήσεις και σχόλια του άλλου Μέρους που αφορούν οποιαδήποτε πτυχή των καλυπτόμενων προϊόντων. Η απάντηση αυτή πρέπει να γίνεται γραπτώς, εγκαίρως και εντός χρονικού διαστήματος που δεν υπερβαίνει τις 60 ημέρες από την ημερομηνία παραλαβής των ερωτήσεων ή σχολίων.
 3. Μετά τον διάλογο που αναφέρεται στην παράγραφο 2, τα Μέρη συνεργάζονται για την ταχεία αποσαφήνιση τυχόν εκκρεμών ζητημάτων σχετικά με τα καλυπτόμενα προϊόντα και, όπου είναι δυνατόν, την αντιμετώπιση αυτών των ζητημάτων με σκοπό την εξεύρεση αμοιβαία ικανοποιητικής


text:
λύσης.
 ΑΡΘΡΟ 18
 Διασφάλιση
 1. Για μια περίοδο 10 ετών από την έναρξη ισχύος της παρούσας συμφωνίας, καθένα από τα Μέρη διατηρεί το δικαίωμα να αναστείλει ισοδύναμες παραχωρήσεις ή άλλες ισοδύναμες υποχρεώσεις στην περίπτωση που το άλλο Μέρος (1):
 α)
 δεν εφαρμόζει ή παύει να εφαρμόζει κάποιον κανονισμό του ΟΗΕ όπως καθορίζεται στο προσάρτημα 2-Γ-1· ή
 β)
 θεσπίζει ή τροποποιεί οποιοδήποτε άλλο ρυθμιστικό μέτρο το οποίο αναιρεί εν όλω ή εν μέρει τα οφέλη από την εφαρμογή κάποιου κανονισμού του ΟΗΕ όπως καθορίζεται στο προσάρτημα 2-Γ-1.
 2. Η αναστολή που αναφέρεται στην παράγραφο 1 παραμένει σε ισχύ μόνον έως ότου ληφθεί απόφαση σύμφωνα με τη διαδικασία ταχείας επίλυσης διαφορών που αναφέρεται στο άρθρο 19 του παρόντος παραρτήματος ή έως ότου βρεθεί αμοιβαία αποδεκτή λύση, μεταξύ άλλων μέσω της διαδικασίας διαβούλευσης που προβλέπεται στο άρθρο 19 στοιχείο β) του παρόντος παραρτήματος, όποιο από τα δύο συμβεί πρώτο.
 ΑΡΘΡΟ 19
 Ταχεία επίλυση διαφορών
 Το κεφάλαιο 21 εφαρμόζεται στο παρόν παράρτημα με την επιφύλαξη των ακόλουθων τροποποιήσεων:
 α)
 οι διαφορές που αφορούν την ερμηνεία ή την εφαρμογή του παρόντος παραρτήματος θεωρούνται επείγοντα θέματα·
 β)
 η διάρκεια των διαβουλεύσεων που προβλέπεται στο άρθρο 21.5 παράγραφος 4 μειώνεται από τις 45 στις 15 ημέρες·
 γ)
 η προθεσμία για την έκδοση της ενδιάμεσης έκθεσης της ειδικής ομάδας διαιτησίας που προβλέπεται στο άρθρο 21.18 παράγραφος 1 μειώνεται από τις 120 στις 60 ημέρες από την ημερομηνία της σύστασης της ειδικής ομάδας διαιτησίας·
 δ)
 η προθεσμία για την έκδοση της τελικής έκθεσης που προβλέπεται στην παράγραφο 1 του άρθρου 21.19 μειώνεται από τις 30 στις 15 ημέρες από την ημερομηνία έκδοσης της ενδιάμεσης έκθεσης·
 ε)
 θεωρείται ότι στο άρθρο 21.20 προστίθεται η ακόλουθη περίοδος: «Το εύλογο χρονικό διάστημα δεν θα πρέπει κανονικά να υπερβαίνει τις 90 ημέρες και δεν υπερβαίνει σε καμία περίπτωση τις 150 ημέρες από την ημερομηνία έκδοσης της τελικής έκθεσης στις περιπτώσεις όπου η θέσπιση μέτρου από το Μέρος κατά του οποίου στρέφεται η καταγγελία δεν απαιτεί νομοθετική δράση προκειμένου να συμμορφωθεί το εν λόγω Μέρος.»· και
 στ)
 στο άρθρο 21.22, οι παράγραφοι 2 και 3 αντικαθίστανται από το ακόλουθο κείμενο: «Εάν το καταγγέλλον Μέρος αποφασίσει να μην υποβάλει αίτημα σύμφωνα με την παράγραφο 1 ή, σε περίπτωση που έχει υποβληθεί σχετικό αίτημα και τα Μέρη δεν εξεύρουν αμοιβαία ικανοποιητική αποζημίωση ούτε συμφωνηθεί οποιαδήποτε άλλη εναλλακτική ρύθμιση εντός 20 ημερών από την ημερομηνία παραλαβής του αιτήματος που έχει υποβληθεί σύμφωνα με την παράγραφο 1, το καταγγέλλον Μέρος μπορεί, κατόπιν κοινοποίησης προς το Μέρος κατά του οποίου στρέφεται η καταγγελία, να αναστείλει την εφαρμογή οποιασδήποτε υποχρέωσης, συμπεριλαμβανομένης και της υποχρέωσης μείωσης ή κατάργησης των δασμών για τα καλυπτόμενα προϊόντα. Στην κοινοποίηση προσδιορίζεται το επίπεδο αναστολής των υποχρεώσεων. Το καταγέλλον Μέρος έχει το δικαίωμα να θέσει σε εφαρμογή την αναστολή οποιαδήποτε στιγμή έπειτα από την παρέλευση ενός διαστήματος 10 ημερών από την ημερομηνία παραλαβής της κοινοποίησης από το μέρος κατά του οποίου στρέφεται η καταγγελία.».
 ΑΡΘΡΟ 20
 Ομάδα εργασίας για τα μηχανοκίνητα οχήματα και τα ανταλλακτικά
 1. Η ομάδα εργασίας για τα μηχανοκίνητα οχήματα και τα ανταλλακτικά,


text:
που συγκροτείται βάσει του άρθρου 22.4 παράγραφος 1, είναι αρμόδια για την αποτελεσματική εφαρμογή και λειτουργία του παρόντος παραρτήματος.
 2. Τα καθήκοντα αυτής της ομάδας εργασίας είναι:
 α)
 να συζητά οποιοδήποτε θέμα προκύπτει στο πλαίσιο του παρόντος παραρτήματος, κατόπιν αιτήματος ενός Μέρους·
 β)
 να αξιολογεί την ανάγκη τροποποίησης των προσαρτημάτων 2-Γ-1 και 2-Γ-2, σύμφωνα με τα άρθρα 5 έως 9 του παρόντος παραρτήματος·
 γ)
 να συνεργάζεται σύμφωνα με το παρόν παράρτημα·
 δ)
 να διεξάγει διαβουλεύσεις σύμφωνα με το άρθρο 13 του παρόντος παραρτήματος·
 ε)
 να συγκροτεί ομάδες εργασίας ad hoc κατόπιν αιτήματος οποιουδήποτε Μέρους, προκειμένου να εξεταστεί συγκεκριμένο ζήτημα που εγείρει κάποιο Μέρος· και
 στ)
 να επιτελεί κάθε άλλο καθήκον που θα της ανατεθεί από τη μεικτή επιτροπή σύμφωνα με το άρθρο 22.1 παράγραφος 5 στοιχείο β).
 3. Κατά παρέκκλιση από το άρθρο 22.4 παράγραφος 3 στοιχεία α) και γ), η ομάδα εργασίας συνεδριάζει κατόπιν αιτήματος ενός Μέρους σε τόπο που αποφασίζεται από κοινού.
 (1) Ο βαθμός της αναστολής των παραχωρήσεων ή άλλων υποχρεώσεων δεν υπερβαίνει το μέγεθος των διμερών εμπορικών συναλλαγών μεταξύ των Μερών σε προϊόντα που καλύπτονται από τον κανονισμό του ΟΗΕ που αναφέρεται στην παράγραφο 1 στοιχείο α) ή β) του παρόντος άρθρου.
 ΠΡΟΣΑΡΤΗΜΑ 2-Γ-1
 ΚΑΝΟΝΙΣΜΟΙ ΤΟΥ ΟΗΕ ΠΟΥ ΕΦΑΡΜΟΖΟΝΤΑΙ ΚΑΙ ΑΠΟ ΤΑ ΔΥΟ ΜΕΡΗ
 Αριθμός κανονισμού
 Τίτλος
 3
 Ενιαίες διατάξεις σχετικά με την έγκριση διατάξεων αντανάκλασης για μηχανοκίνητα οχήματα και τα ρυμουλκούμενά τους
 4
 Ενιαίες διατάξεις για την έγκριση διατάξεων για τον φωτισμό οπίσθιας πινακίδας κυκλοφορίας των μηχανοκίνητων οχημάτων και των ρυμουλκουμένων τους
 6
 Ενιαίες διατάξεις σχετικά με την έγκριση δεικτών πορείας για μηχανοκίνητα οχήματα και τα ρυμουλκούμενά τους
 7
 Ενιαίες διατάξεις για την έγκριση εμπρόσθιων και οπίσθιων φανών θέσης, φανών πέδησης και φανών όγκου για μηχανοκίνητα οχήματα (εκτός των μοτοποδηλάτων) και τα ρυμουλκούμενά τους
 10
 Ενιαίες διατάξεις σχετικά με την έγκριση οχημάτων όσον αφορά την ηλεκτρομαγνητική συμβατότητα
 11
 Ενιαίες διατάξεις σχετικά με την έγκριση οχημάτων όσον αφορά κλειδαριές θυρών και εξαρτήματα συγκράτησης θυρών
 12
 Ενιαίες διατάξεις σχετικά με την έγκριση οχημάτων όσον αφορά την προστασία του οδηγού από την κρούση έναντι του μηχανισμού διεύθυνσης σε περίπτωση σύγκρουσης
 13
 Ενιαίες διατάξεις σχετικά με την έγκριση οχημάτων των κατηγοριών Μ, Ν και Ο όσον αφορά την πέδηση
 13-H
 Ενιαίες διατάξεις σχετικά με την έγκριση επιβατικών αυτοκινήτων όσον αφορά την πέδηση
 14
 Ενιαίες διατάξεις σχετικά με την έγκριση οχημάτων όσον αφορά τις αγκυρώσεις ζωνών ασφαλείας, τα συστήματα αγκυρώσεων ISOFIX, τις αγκυρώσεις άνω πρόσδεσης ISOFIX και τις θέσεις καθήμενων i-Size
 16
 Ενιαίες διατάξεις σχετικά με την έγκριση για:
 I.
 Ζώνες ασφαλείας, συστήματα συγκράτησης, συστήματα συγκράτησης παιδιών και συστήματα συγκράτησης παιδιών ISOFIX για τους επιβαίνοντες σε μηχανοκίνητα οχήματα
 II.
 Οχήματα εξοπλισμένα με ζώνες ασφαλείας, διατάξεις υπενθύμισης χρήσης ζώνης ασφαλείας, συστήματα συγκράτησης, συστήματα συγκράτησης παιδιών, συστήματα συγκράτησης παιδιών ISOFIX και συστήματα συγκράτησης παιδιών i-Size
 17
 Ενιαίες διατάξεις σχετικά με την έγκριση οχημάτων όσον αφορά τα καθίσματα, τις αγκυρώσεις τους και τα προσκέφαλα
 19
 Ενιαίες διατάξεις σχετικά με την έγκριση εμπρόσθιων φανών ομίχλης οχήματος με κινητήρα
 21
 Ενιαίες διατάξεις για την έγκριση των οχημάτων όσον αφορά τον εσωτερικό τους εξοπλισμό
 23
 Ενιαίες


text:
διατάξεις σχετικά με την έγκριση φανών οπισθοπορείας και ελιγμών για μηχανοκίνητα οχήματα και τα ρυμουλκούμενά τους
 25
 Ενιαίες διατάξεις σχετικά με την έγκριση των προσκέφαλων (υποστηριγμάτων κεφαλής) ενσωματωμένων ή μη ενσωματωμένων στα καθίσματα οχημάτων
 26
 Ενιαίες διατάξεις σχετικά με την έγκριση οχημάτων όσον αφορά τις εξωτερικές προεξοχές τους
 27
 Ενιαίες διατάξεις σχετικά με την έγκριση τριγώνων προειδοποίησης
 28
 Ενιαίες διατάξεις έγκρισης συσκευών ακουστικής προειδοποίησης και μηχανοκίνητων οχημάτων όσον αφορά τα ακουστικά τους σήματα
 30
 Ενιαίες διατάξεις σχετικά με την έγκριση ελαστικών με αέρα για μηχανοκίνητα οχήματα και τα ρυμουλκούμενά τους
 34
 Ενιαίες διατάξεις σχετικά με την έγκριση οχημάτων όσον αφορά την πρόληψη κινδύνου πυρκαγιάς
 37
 Ενιαίες διατάξεις σχετικά με την έγκριση των λαμπτήρων πυράκτωσης για χρήση σε εγκεκριμένες μονάδες λαμπτήρων μηχανοκίνητων οχημάτων και των ρυμουλκουμένων τους
 38
 Ενιαίες διατάξεις σχετικά με την έγκριση των οπίσθιων φανών ομίχλης μηχανοκίνητων οχημάτων και των ρυμουλκουμένων τους
 39
 Ενιαίες διατάξεις σχετικά με την έγκριση οχημάτων όσον αφορά τον εξοπλισμό ταχυμέτρου και οδομέτρου, περιλαμβανομένης και της εγκατάστασής του
 41
 Ενιαίες διατάξεις σχετικά με την έγκριση μοτοσυκλετών όσον αφορά τον θόρυβο
 43
 Ενιαίες διατάξεις σχετικά με την έγκριση των υλικών υαλοπινάκων ασφαλείας και της τοποθέτησής τους στα οχήματα
 44
 Ενιαίες διατάξεις σχετικά με την έγκριση συστημάτων συγκράτησης παιδιών για μηχανοκίνητα οχήματα («συστήματα συγκράτησης παιδιών»)
 45
 Ενιαίες διατάξεις σχετικά με την έγκριση καθαριστήρων προβολέων και μηχανοκίνητων οχημάτων όσον αφορά τους καθαριστήρες προβολέων
 46
 Ενιαίες διατάξεις σχετικά με την έγκριση συσκευών έμμεσης όρασης και μηχανοκίνητων οχημάτων όσον αφορά την τοποθέτηση των εν λόγω συσκευών
 48
 Ενιαίες διατάξεις σχετικά με την έγκριση οχημάτων όσον αφορά την τοποθέτηση των διατάξεων φωτισμού και φωτεινής σηματοδότησης
 50
 Ενιαίες διατάξεις για την έγκριση εμπρόσθιων και οπίσθιων φανών θέσης, φανών πέδησης, δεικτών κατεύθυνσης και διατάξεων φωτισμού οπίσθιας πινακίδας κυκλοφορίας για τα οχήματα της κατηγορίας L
 51
 Ενιαίες διατάξεις σχετικά με την έγκριση μηχανοκίνητων οχημάτων τεσσάρων τουλάχιστον τροχών όσον αφορά τις εκπομπές θορύβου
 54
 Ενιαίες διατάξεις σχετικά με την έγκριση πνευστών ελαστικών για εμπορικά οχήματα και τα ρυμουλκούμενά τους
 58
 Ενιαίες διατάξεις σχετικά με την έγκριση:
 I.
 Οπίσθιων προστατευτικών διατάξεων έναντι ενσφήνωσης (ΟΠΔΕ)
 II.
 Οχημάτων σε σχέση με την εγκατάσταση ΟΠΔΕ εγκεκριμένου τύπου
 III.
 Οχημάτων σε σχέση με την οπίσθια προστασία έναντι ενσφήνωσης (ΟΠΕ)
 60
 Ενιαίες διατάξεις σχετικά με την έγκριση των δίτροχων μοτοσικλετών και μοτοποδηλάτων όσον αφορά τα χειριστήρια που θέτει σε λειτουργία ο οδηγός, συμπεριλαμβανομένης της αναγνώρισης των χειριστηρίων, των ενδεικτικών λυχνιών και των δεικτών
 62
 Ενιαίες διατάξεις σχετικά με την έγκριση μηχανοκίνητων οχημάτων με τιμόνι όσον αφορά την προστασία τους από παράνομη χρήση
 64
 Ενιαίες διατάξεις σχετικά με την έγκριση οχημάτων όσον αφορά τον εξοπλισμό τους, που μπορεί να περιλαμβάνει: εφεδρική μονάδα προσωρινής χρήσης, ελαστικά τύπου run-flat
 66
 Ενιαίες διατάξεις σχετικά με την έγκριση των μεγάλων επιβατηγών οχημάτων όσον αφορά την αντοχή της υπερκατασκευής τους
 70
 Ενιαίες διατάξεις σχετικά με την έγκριση οπίσθιων πινακίδων σήμανσης για βαρέα και μακρά οχήματα
 75
 Ενιαίες διατάξεις σχετικά με την έγκριση ελαστικών επισώτρων με αέρα για οχήματα κατηγορίας L
 77
 Ενιαίες διατάξεις σχετικά με την έγκριση φανών στάθμευσης για μηχανοκίνητα οχήματα
 78
 Ενιαίες διατάξεις σχετικά με


text:
την έγκριση οχημάτων των κατηγοριών L1, L2, L3, L4 και L5 όσον αφορά την πέδηση
 79
 Ενιαίες διατάξεις σχετικά με την έγκριση οχημάτων όσον αφορά το σύστημα διεύθυνσης
 80
 Ενιαίες διατάξεις σχετικά με την έγκριση των καθισμάτων επιβατικών οχημάτων μεγάλης χωρητικότητας και των ίδιων των οχημάτων όσον αφορά την αντοχή των καθισμάτων και των αγκυρώσεών τους
 81
 Ενιαίες διατάξεις σχετικά με την έγκριση των κατόπτρων οδήγησης των δίτροχων μηχανοκίνητων οχημάτων με ή χωρίς πλευρικό καλάθι, όσον αφορά την τοποθέτηση κατόπτρων στα τιμόνια
 87
 Ενιαίες διατάξεις σχετικά με την έγκριση φανών ημέρας για μηχανοκίνητα οχήματα
 91
 Ενιαίες διατάξεις σχετικά με την έγκριση φανών πλευρικής σήμανσης για μηχανοκίνητα οχήματα και τα ρυμουλκούμενά τους
 93
 Ενιαίες διατάξεις σχετικά με την έγκριση:
 I.
 Πρόσθιων προστατευτικών διατάξεων έναντι ενσφηνώσεως (FUPDs)
 II.
 Οχημάτων όσον αφορά την εγκατάσταση πρόσθιας προστατευτικής διάταξης έναντι ενσφηνώσεως (FUPD), εγκεκριμένου τύπου
 III.
 Οχημάτων όσον αφορά την πρόσθια προστασία έναντι ενσφηνώσεως (FUP)
 94
 Ενιαίες διατάξεις σχετικά με την έγκριση οχημάτων όσον αφορά την προστασία των επιβατών σε περίπτωση μετωπικής σύγκρουσης
 95
 Ενιαίες διατάξεις σχετικά με την έγκριση οχημάτων όσον αφορά την προστασία των επιβατών σε περίπτωση πλευρικής σύγκρουσης
 98
 Ενιαίες διατάξεις για την έγκριση προβολέων μηχανοκίνητων οχημάτων που είναι εξοπλισμένοι με φωτεινές πηγές εκκένωσης αερίου
 99
 Ενιαίες διατάξεις σχετικά με την έγκριση φωτεινών πηγών εκκένωσης αερίου για χρήση σε εγκεκριμένες μονάδες λαμπτήρων εκκένωσης αερίου μηχανοκίνητων οχημάτων
 100
 Ενιαίες διατάξεις σχετικά με την έγκριση οχημάτων όσον αφορά τις ειδικές απαιτήσεις για το ηλεκτρικό σύστημα κίνησης
 104
 Ενιαίες διατάξεις σχετικά με την έγκριση φωτοανακλαστικών σημάνσεων για οχήματα των κατηγοριών M, N και O
 110
 Ενιαίες διατάξεις σχετικά με την έγκριση:
 I.
 Ειδικών εξαρτημάτων των μηχανοκίνητων οχημάτων που χρησιμοποιούν πεπιεσμένο φυσικό αέριο (ΠΦΑ) και/ή υγροποιημένο φυσικό αέριο (ΥΦΑ) στο σύστημα προώθησής τους
 II.
 Οχημάτων όσον αφορά την εγκατάσταση ειδικών εξαρτημάτων εγκεκριμένου τύπου για τη χρήση πεπιεσμένου φυσικού αερίου (ΠΦΑ) και/ή υγροποιημένου φυσικού αερίου (ΥΦΑ) στο σύστημα προώθησής τους
 112
 Ενιαίες διατάξεις για την έγκριση προβολέων μηχανοκίνητων οχημάτων που εκπέμπουν ασύμμετρη δέσμη διασταύρωσης ή δέσμη πορείας ή και τα δύο και εξοπλισμένων με λαμπτήρες πυράκτωσης και/ή δομοστοιχεία LED
 113
 Ενιαίες διατάξεις για την έγκριση προβολέων μηχανοκίνητων οχημάτων που εκπέμπουν συμμετρική δέσμη διασταύρωσης ή δέσμη πορείας ή και τα δύο και εξοπλισμένων με λαμπτήρες πυράκτωσης, φωτεινές πηγές εκκένωσης αερίου ή δομοστοιχεία LED
 116
 Ενιαίες διατάξεις σχετικά με την προστασία των μηχανοκίνητων οχημάτων από μη εξουσιοδοτημένη χρήση
 117
 Ενιαίες διατάξεις σχετικά με την έγκριση ελαστικών όσον αφορά τις εκπομπές ήχου κύλισης και/ή την πρόσφυση σε υγρό οδόστρωμα και/ή την αντίσταση κύλισης
 119
 Ενιαίες διατάξεις σχετικά με την έγκριση φανών στροφής για μηχανοκίνητα οχήματα
 121
 Ενιαίες διατάξεις σχετικά με την έγκριση οχημάτων όσον αφορά τη θέση και τις αναγνωριστικές ενδείξεις χειροκίνητων χειριστηρίων, ενδεικτικών λυχνιών και δεικτών
 123
 Ενιαίες διατάξεις σχετικά με την έγκριση προσαρμοζόμενων συστημάτων εμπρόσθιου φωτισμού (ΣΕΦ) για μηχανοκίνητα οχήματα
 125
 Ενιαίες διατάξεις σχετικά με την έγκριση μηχανοκίνητων οχημάτων ως προς το οπτικό πεδίο του οδηγού εμπρός
 127
 Ενιαίες διατάξεις σχετικά με την έγκριση μηχανοκίνητων οχημάτων όσον αφορά την επίδοσή τους στην ασφάλεια των πεζών
 128
 Ενιαίες διατάξεις σχετικά


text:
με την έγκριση των φωτεινών πηγών διόδων φωτοεκπομπής (LED) για χρήση σε εγκεκριμένες μονάδες λαμπτήρων μηχανοκίνητων οχημάτων και των ρυμουλκούμενών τους
 129
 Ενιαίες διατάξεις σχετικά με την έγκριση ενισχυμένων συστημάτων συγκράτησης παιδιών που χρησιμοποιούνται σε μηχανοκίνητα οχήματα (ΕΣΣΠ)
 130
 Ενιαίες διατάξεις σχετικά με την έγκριση μηχανοκίνητων οχημάτων όσον αφορά το σύστημα προειδοποίησης απόκλισης από τη λωρίδα κυκλοφορίας (σύστημα LDWS)
 131
 Ενιαίες διατάξεις σχετικά με την έγκριση οχημάτων όσον αφορά τα προηγμένα συστήματα πέδησης έκτακτης ανάγκης (AEBS)
 134
 Ενιαίες διατάξεις σχετικά με την έγκριση των μηχανοκίνητων οχημάτων και των εξαρτημάτων τους όσον αφορά τις επιδόσεις που σχετίζονται με την ασφάλεια υδρογονοκίνητων οχημάτων (HFCV) (1)
 135
 Ενιαίες διατάξεις σχετικά με την έγκριση οχημάτων όσον αφορά τις επιδόσεις τους στην πλευρική πρόσκρουση σε στύλο
 136
 Ενιαίες διατάξεις σχετικά με την έγκριση οχημάτων κατηγορίας L όσον αφορά τις ειδικές απαιτήσεις για το ηλεκτρικό σύστημα κίνησης
 137
 Ενιαίες διατάξεις σχετικά με την έγκριση επιβατικών οχημάτων σε περίπτωση μετωπικής σύγκρουσης με έμφαση στο σύστημα συγκράτησης
 138
 Ενιαίες διατάξεις έγκρισης των αθόρυβων οχημάτων οδικών μεταφορών όσον αφορά τη μειωμένη ακουστότητά τους
 139
 Ενιαίες διατάξεις σχετικά με την έγκριση επιβατικών αυτοκινήτων όσον αφορά τα συστήματα υποβοήθησης πέδησης (BAS)
 140
 Ενιαίες διατάξεις σχετικά με την έγκριση επιβατικών αυτοκινήτων όσον αφορά τα συστήματα ηλεκτρονικού ελέγχου ευστάθειας (ESC)
 141
 Ενιαίες διατάξεις σχετικά με την έγκριση οχημάτων όσον αφορά τα συστήματα παρακολούθησης της πίεσης των ελαστικών (TPMS)
 142
 Ενιαίες διατάξεις σχετικά με την έγκριση μηχανοκίνητων οχημάτων όσον αφορά την εγκατάσταση των ελαστικών τους
 (1) Για την Ιαπωνία, και εφόσον τα δοχεία επισημαίνονται σύμφωνα με το άρθρο 46 του ιαπωνικού νόμου περί ασφάλειας αερίου υψηλής πίεσης (νόμος αριθ. 204 του 1951), οι προϋποθέσεις για την έγκριση τύπου οχημάτων που έχει εγκριθεί από αρχή έγκρισης τύπου της Ευρωπαϊκής Ένωσης σύμφωνα με τον κανονισμό αριθ. 134 του ΟΗΕ είναι οι εξής:
 α)
 Κατά τη στιγμή της υποβολής αίτησης σύμφωνα με τον ιαπωνικό νόμο περί ασφάλειας αερίου υψηλής πίεσης, ο κατασκευαστής ή ο νόμιμος εκπρόσωπός του στην Ιαπωνία αποδεικνύει ότι:
 i)
 το υλικό των δοχείων είναι αντίστοιχο του SUS F 316L που καθορίζεται στο ιαπωνικό βιομηχανικό πρότυπο JIS G 3214· για τους σκοπούς του παρόντος σημείου, η συμμόρφωση με το πρότυπο DIN1.4435 κατά την ημερομηνία έναρξης ισχύος της παρούσας συμφωνίας θεωρείται ότι πληροί τη συγκεκριμένη απαίτηση·
 ii)
 το «ισοδύναμο νικελίου» (% κατά μάζα) υπερβαίνει το 28,5· για τους σκοπούς του παρόντος σημείου, το «ισοδύναμο νικελίου» (% κατά μάζα) ορίζεται ως εξής: 12,6[C]+0,35[Si]+1,05[Mn]+[Ni]+0,65[Cr]+0,98[Mo] και τεκμηριώνεται με πιστοποιητικό του χυτηρίου· και
 iii)
 το αποτέλεσμα της δοκιμής μείωσης εμβαδού είναι μεγαλύτερο του 75 %· εάν το αποτέλεσμα της δοκιμής είναι μεταξύ 72 % και 75 %, η αίτηση θα εξεταστεί με συνεκτίμηση του ισοδυνάμου νικελίου· και
 β)
 Τα μεμονωμένα οχήματα υποβάλλονται σε περιοδική επιθεώρηση του συστήματος αποθήκευσης υδρογόνου ανά διετία σύμφωνα με τα άρθρα 49 και 49-4 του ιαπωνικού νόμου περί ασφάλειας αερίου υψηλής πίεσης και το σύστημα αφαιρείται μετά την παρέλευση 15ετίας από την ημερομηνία παραγωγής.
 Η παρούσα υποσημείωση παύει να εφαρμόζεται τη στιγμή που τα δύο Μέρη θα ολοκληρώσουν τις εργασίες της φάσης 2 του κανονισμού GTR


text:
αριθ. 13 περί οχημάτων υδρογόνου και κυψελών καυσίμου και θα εφαρμόσουν τον αντίστοιχο κανονισμό του ΟΗΕ σύμφωνα με τη συμφωνία του 1958.
 ΠΡΟΣΑΡΤΗΜΑ 2-Γ-2
 ΚΑΝΟΝΙΣΜΟΙ ΤΟΥ ΟΗΕ ΠΟΥ ΕΦΑΡΜΟΖΟΝΤΑΙ ΑΠΟ ΤΟ ΕΝΑ ΜΕΡΟΣ ΚΑΙ ΔΕΝ ΕΧΟΥΝ ΕΞΕΤΑΣΤΕΙ ΑΚΟΜΗ ΑΠΟ ΤΟ ΑΛΛΟ ΜΕΡΟΣ
 Αριθμός κανονισμού
 Τίτλος
 Ημερομηνία εφαρμογής από το άλλο Μέρος (1)
 53
 Ενιαίες διατάξεις σχετικά με την έγκριση οχημάτων κατηγορίας L3 όσον αφορά την τοποθέτηση των διατάξεων φωτισμού και φωτεινής σηματοδότησης
 73
 Ενιαίες διατάξεις σχετικά με την έγκριση:
 I.
 Οχημάτων όσον αφορά τις πλευρικές προστατευτικές διατάξεις (ΠΠΔ) τους
 II.
 Πλευρικών προστατευτικών διατάξεων (ΠΠΔ)
 III.
 Οχημάτων όσον αφορά την εγκατάσταση ΠΠΔ εγκεκριμένου τύπου σύμφωνα με το μέρος II του παρόντος κανονισμού
 85
 Ενιαίες διατάξεις σχετικά με την έγκριση κινητήρων εσωτερικής καύσης ή ηλεκτρικών συστημάτων κίνησης που χρησιμοποιούνται για την πρόωση μηχανοκίνητων οχημάτων των κατηγοριών Μ και Ν όσον αφορά τη μέτρηση της καθαρής ισχύος και της μέγιστης ισχύος στα 30 λεπτά των ηλεκτρικών συστημάτων κίνησης
 126
 Ενιαίες διατάξεις σχετικά με την έγκριση συστημάτων διαχωρισμού για την προστασία των επιβατών από μετατοπιζόμενες αποσκευές, τα οποία παρέχονται ως μη γνήσιος εξοπλισμός οχήματος
 (1) Οι ημερομηνίες θα συμφωνηθούν όπως ορίζεται στο άρθρο 5 παράγραφος 2 του παρόντος παραρτήματος.
 ΠΑΡΑΡΤΗΜΑ 2-Δ
 ΔΙΕΥΚΟΛΥΝΣΗ ΕΞΑΓΩΓΗΣ SHOCHU
 Το shochu μονής απόσταξης, όπως ορίζεται στο άρθρο 3 παράγραφος 10 του ιαπωνικού νόμου περί φορολόγησης των αλκοολούχων ποτών (νόμος αριθ. 6 του 1953), που παράγεται σε άμβυκα και εμφιαλώνεται στην Ιαπωνία, μπορεί να διατίθεται στην αγορά της Ευρωπαϊκής Ένωσης εντός παραδοσιακών φιαλών των τεσσάρων go (1)
 ή του ενός sho (2)
 , εφόσον πληρούνται οι υπόλοιπες ισχύουσες νομικές απαιτήσεις της Ευρωπαϊκής Ένωσης.
 (1) Ένα go
 ισούται με 180 ml.
 (2) Ένα sho
 ισούται με 1 800 ml.
 ΠΑΡΑΡΤΗΜΑ 2-E
 ΔΙΕΥΚΟΛΥΝΣΗ ΕΞΑΓΩΓΗΣ ΑΜΠΕΛΟΟΙΝΙΚΩΝ ΠΡΟΪΟΝΤΩΝ
 ΜΕΡΟΣ 1
 Ευρωπαϊκή Ένωση
 ΤΜΗΜΑ Α
 Νόμοι και κανονισμοί της Ευρωπαϊκής Ένωσης που αναφέρονται στο άρθρο 2.25 παράγραφος 1 στοιχείο α) και παράγραφος 2 στοιχείο α)
 Οι ορισμοί προϊόντων, οι επιτρεπόμενες οινολογικές πρακτικές και οι περιορισμοί που ισχύουν στην Ευρωπαϊκή Ένωση και αναφέρονται στο άρθρο 2.25 παράγραφος 1 στοιχείο α) και παράγραφος 2 στοιχείο α) παρατίθενται στους ακόλουθους νόμους και κανονισμούς:
 —
 Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671), ιδίως για τους κανόνες παραγωγής στον αμπελοοινικό τομέα σύμφωνα με τα άρθρα 75, 78, 80, 81, 83 και 91, το μέρος II του παραρτήματος VII και τα μέρη I και II του παραρτήματος VIII του εν λόγω κανονισμού, όταν αφορούν προϊόντα εντός του πεδίου εφαρμογής του τμήματος Γ του κεφαλαίου 2· και
 —
 Κανονισμός (ΕΚ) αριθ. 606/2009 της Επιτροπής, της 10ης Ιουλίου 2009, για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008 όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς στους οποίους υπόκεινται (ΕΕ L 193 της 24.7.2009, σ. 1), όταν αφορούν προϊόντα εντός του πεδίου εφαρμογής του τμήματος


text:
Γ του κεφαλαίου 2.
 ΤΜΗΜΑ B
 Οινολογικές πρακτικές για την πρώτη φάση που αναφέρεται στο άρθρο 2.25 παράγραφος 2 στοιχείο β)
 Οι οινολογικές πρακτικές στην Ευρωπαϊκή Ένωση για την πρώτη φάση που αναφέρεται στο άρθρο 2.25 παράγραφος 2 στοιχείο β) περιλαμβάνουν τα εξής:
 —
 Αλγινικό ασβέστιο
 —
 Καραμελόχρωμα
 —
 L(+)-Τρυγικό οξύ
 —
 Λυσοζύμη
 —
 Μικροκρυσταλλική κυτταρίνη
 —
 Τεμάχια ξύλου δρυός
 —
 Περλίτης
 —
 Αλγινικό κάλιο
 —
 Διθειώδες κάλιο = όξινο θειώδες κάλιο
 —
 Πρωτεΐνη γεωμήλων και
 —
 Εκχυλίσματα πρωτεϊνών ζυμομυκήτων.
 ΤΜΗΜΑ Γ
 Οινολογικές πρακτικές για τη δεύτερη φάση που αναφέρεται στο άρθρο 2.26 παράγραφος 2
 Οι οινολογικές πρακτικές στην Ευρωπαϊκή Ένωση για τη δεύτερη φάση που αναφέρεται στο άρθρο 2.26 παράγραφος 2 περιλαμβάνουν τα εξής:
 —
 Διθειώδες αμμώνιο
 —
 Ανθρακικό ασβέστιο + διπλό άλας L(+)-τρυγικού και L(–)-μηλικού οξέος με ασβέστιο
 —
 Χιτίνη-γλυκάνη από τον μύκητα Aspergillus
 —
 Πυροκαρβονικό διμεθύλιο (DMDC)
 —
 Μετατρυγικό οξύ
 —
 Ουδέτερο τρυγικό κάλιο
 —
 Ουδέτερο άλας καλίου του DL-τρυγικού οξέος και
 —
 Συμπολυμερή πολυβινυλιμιδαζολίου–πολυβινυλοπυρρολιδόνης (PVI/PVP).
 ΤΜΗΜΑ Δ
 Οινολογικές πρακτικές για την τρίτη φάση που αναφέρεται στο άρθρο 2.27 παράγραφος 2
 Οι οινολογικές πρακτικές στην Ευρωπαϊκή Ένωση για την τρίτη φάση που αναφέρεται στο άρθρο 2.27 παράγραφος 2 περιλαμβάνουν τα εξής:
 —
 Αργόν
 —
 Φυτικό ασβέστιο
 —
 Τρυγικό ασβέστιο
 —
 Θειικός χαλκός
 —
 Καολίνης (πυριτικό αργίλιο)
 —
 Ενεργοποιητές μηλογαλακτικής ζύμωσης
 —
 Διττανθρακικό κάλιο = υδρογόνο ανθράκικο κάλιο = όξινο ανθρακικό κάλιο
 —
 Καζεϊνικό κάλιο και
 —
 Σιδηροκυανιούχο κάλιο
 ΜΕΡΟΣ 2
 Ιαπωνία
 ΤΜΗΜΑ Α
 Νόμοι και κανονισμοί της Ιαπωνίας που αναφέρονται στο άρθρο 2.25 παράγραφος 1 στοιχείο α) και παράγραφος 2 στοιχείο α)
 Οι ορισμοί προϊόντων και οι εγκεκριμένες οινολογικές πρακτικές και οι περιορισμοί που ισχύουν στην Ιαπωνία και αναφέρονται στο άρθρο 2.25 παράγραφος 1 στοιχείο α) και παράγραφος 2 στοιχείο α) παρατίθενται στους ακόλουθους νόμους και κανονισμούς:
 —
 Άρθρο 2 παράγραφος 1, άρθρο 3 σημείο 13 και άρθρο 43 παράγραφοι 2 και 9 του νόμου για τη φορολόγηση των αλκοολούχων ποτών (νόμος αριθ. 6 του 1953), όταν αφορούν προϊόντα που εμπίπτουν στο πεδίο εφαρμογής του τμήματος Γ του κεφαλαίου 2·
 —
 Άρθρο 7 παράγραφοι 1, 2 και 4 και άρθρο 50 παράγραφος 15 του διατάγματος του υπουργικού συμβουλίου για την επιβολή του νόμου για τη φορολόγηση των αλκοολούχων ποτών (διάταγμα του υπουργικού συμβουλίου αριθ. 97 του 1962), όταν αφορούν προϊόντα που εμπίπτουν στο πεδίο εφαρμογής του τμήματος Γ του κεφαλαίου 2·
 —
 Άρθρο 13 σημεία 8.2 και 8.3 του κανονισμού για την επιβολή του νόμου για τη φορολόγηση των αλκοολούχων ποτών (υπουργικό διάταγμα του Υπουργείου Οικονομικών αριθ. 26 του 1962), όταν αφορούν προϊόντα που εμπίπτουν στο πεδίο εφαρμογής του τμήματος Γ του κεφαλαίου 2·
 —
 Παράγραφοι 3, 5, 7 και 15 των «γενικών διατάξεων» και παράγραφοι 1 έως 4, 6, 7, 9 και 11 των «ορισμών των οίνων από φρούτα και των γλυκών οίνων από φρούτα» στο άρθρο 3 του μέρους ΙΙ, και σημείο 3.6 του άρθρου 86-6 του κεφαλαίου 1 του μέρους VIII της «γνωστοποίησης της ερμηνείας του νόμου για τη φορολόγηση των αλκοολούχων ποτών και άλλων νόμων και διαταγμάτων που αφορούν τη Διοίκηση των Υποθέσεων


text:
Οινοπνευματωδών Ποτών κ.λπ.» (Γνωστοποίηση του Εθνικού Φορολογικού Οργανισμού του 1999), όταν αφορούν προϊόντα που εμπίπτουν στο πεδίο εφαρμογής του τμήματος Γ του κεφαλαίου 2·
 —
 Ανακοίνωση σχετικά με τον προσδιορισμό των στοιχείων των αλκοολούχων ποτών με τα οποία μπορούν να αναμειγνύονται τα υλικά για τη συντήρηση των αλκοολούχων ποτών (Ανακοίνωση του Εθνικού Φορολογικού Οργανισμού αριθ. 5 του 1997), όταν αφορά προϊόντα εντός του πεδίου εφαρμογής του τμήματος Γ του κεφαλαίου 2·
 —
 Γνωστοποίηση σχετικά με τον χειρισμό «υλικών που επιτρέπεται να αναμειγνύονται με αλκοολούχα ποτά για τη συντήρησή τους» (Γνωστοποίηση του Εθνικού Φορολογικού Οργανισμού του 1997), όταν αφορά προϊόντα εντός του πεδίου εφαρμογής του τμήματος Γ του κεφαλαίου 2· και
 —
 Σημείο 1.3 και πίνακας του παραρτήματος της ανακοίνωσης σχετικά με τη θέσπιση προτύπων επισήμανσης για τη διαδικασία παρασκευής και την ποιότητα του οίνου κ.λπ. (Ανακοίνωση του Εθνικού Φορολογικού Οργανισμού αριθ. 18 του 2015), όταν αφορούν προϊόντα εντός του πεδίου εφαρμογής του τμήματος Γ του κεφαλαίου 2.
 ΤΜΗΜΑ B
 Οινολογικές πρακτικές για την πρώτη φάση που αναφέρεται στο άρθρο 2.25 παράγραφος 1 στοιχείο β)
 Οι οινολογικές πρακτικές στην Ιαπωνία για την πρώτη φάση που αναφέρεται στο άρθρο 2.25 παράγραφος 1 στοιχείο β) περιλαμβάνουν τα εξής:
 α)
 Εμπλουτισμός
 Επιτρέπεται ο εμπλουτισμός με σακχαρόζη, γλυκόζη και φρουκτόζη (εφεξής «σακχαρίτες»), εκτός εάν το βάρος (1) των σακχαριτών που χρησιμοποιούνται στον εμπλουτισμό υπερβαίνει το βάρος των σακχαριτών που περιέχει το αρχικό γλεύκος (2).
 β)
 Αύξηση και μείωση της οξύτητας
 Επιτρέπεται η αύξηση ή η μείωση της οξύτητας, εκτός εάν η πρακτική αυτή δεν είναι σύμφωνη με το τμήμα 3.3(a) του γενικού προτύπου του Codex για τα πρόσθετα τροφίμων (3).
 γ)
 Ποικιλία σταφυλιών
 Επιτρέπεται η χρήση σταφυλιών οποιασδήποτε ποικιλίας, συμπεριλαμβανομένων και ποικιλιών είδους άλλου από το Vitis vinifera, για την παραγωγή οίνου Ιαπωνίας, εφόσον τα σταφύλια συγκομίζονται στην Ιαπωνία.
 δ)
 Όρια αλκοολικού τίτλου, ολικής οξύτητας και πτητικής οξύτητας
 Το κατώτατο όριο για τον αλκοολικό τίτλο είναι 1 τοις εκατό (κατ' όγκο) σε αποκτημένο αλκοολικό τίτλο. Το ανώτατο όριο για τον αλκοολικό τίτλο είναι τιμή μικρότερη του 15 τοις εκατό (κατ' όγκο) σε αποκτημένο αλκοολικό τίτλο. Μπορεί ωστόσο να φθάσει σε τιμή μικρότερη του 20 τοις εκατό (κατ' όγκο) σε αποκτημένο αλκοολικό τίτλο για οίνο Ιαπωνίας που έχει παραχθεί χωρίς εμπλουτισμό. Δεν επιβάλλονται περιορισμοί στην ολική οξύτητα και την πτητική οξύτητα.
 ε)
 Πρακτική τελειώματος
 i)
 Επιτρέπεται η προσθήκη μπράντι (4), γλυκαντικών (σε μορφή σακχαριτών, γλεύκους ή συμπυκνωμένου γλεύκους από σταφύλια που έχουν συγκομιστεί στην Ιαπωνία) ή οίνου Ιαπωνίας σε οίνο Ιαπωνίας μετά τη ζύμωση, μόνον εφόσον ο εν λόγω οίνος Ιαπωνίας έχει ζυμωθεί εντός του δοχείου που προορίζεται για απευθείας αποστολή (χωρίς μετάγγιση). Το βάρος (5) των προστιθέμενων σακχαριτών δεν υπερβαίνει το 10 τοις εκατό του συνολικού βάρους του οίνου Ιαπωνίας μετά την προσθήκη του προαναφερόμενου μπράντι, γλυκαντικών ή οίνου Ιαπωνίας.
 ii)
 Επιτρέπεται η προσθήκη γλυκαντικών σε μορφή γλεύκους ή συμπυκνωμένου γλεύκους από σταφύλια που έχουν συγκομιστεί στην Ιαπωνία σε οίνο Ιαπωνίας μετά τη ζύμωση, μόνον εφόσον το βάρος των σακχαριτών στα προστιθέμενα γλυκαντικά σε μορφή γλεύκους ή συμπυκνωμένου γλεύκους δεν υπερβαίνει το 10 τοις εκατό


text:
του συνολικού βάρους του οίνου Ιαπωνίας μετά την προσθήκη των προαναφερόμενων γλυκαντικών.
 iii)
 Επιτρέπεται η προσθήκη γλυκαντικών σε μορφή σακχαριτών σε οίνο Ιαπωνίας μετά τη ζύμωση, μόνον εφόσον το βάρος (6) των προστιθέμενων σακχαριτών δεν υπερβαίνει το 10 τοις εκατό του συνολικού βάρους του οίνου Ιαπωνίας μετά την προσθήκη των σακχαριτών.
 ΤΜΗΜΑ Γ
 Οινολογικές πρακτικές για τη δεύτερη φάση που αναφέρεται στο άρθρο 2.26 παράγραφος 1
 Οι οινολογικές πρακτικές στην Ιαπωνία για τη δεύτερη φάση που αναφέρεται στην στο άρθρο 2.26 παράγραφος 1 περιλαμβάνουν τα εξής:
 —
 τανίνες kaki (λωτού)
 —
 νανοϊνίδια κυτταρίνης
 —
 φυτικό οξύ
 —
 ασκορβικό νάτριο και
 —
 καζεϊνικό νάτριο.
 ΤΜΗΜΑ Δ
 Οινολογικές πρακτικές για την τρίτη φάση που αναφέρεται στο άρθρο 2.27 παράγραφος 1
 Οι οινολογικές πρακτικές στην Ιαπωνία για την τρίτη φάση που αναφέρεται στο άρθρο 2.27 παράγραφος 1 περιλαμβάνουν τα εξής:
 —
 όξινο φωσφορικό ασβέστιο (δισόξινο φωσφορικό ασβέστιο)
 —
 όξινο φωσφορικό κάλιο (μονόξινο φωσφορικό κάλιο και δισόξινο φωσφορικό κάλιο)
 —
 άργιλος ενεργοποιημένη με οξύ
 —
 άγαρ
 —
 αμμωνία
 —
 φωσφορικό αμμώνιο (δισόξινο φωσφορικό αμμώνιο)
 —
 χλωριούχο ασβέστιο
 —
 καραγενάνη
 —
 κολλαγόνο
 —
 ερυθορβικό οξύ
 —
 χλωριούχο μαγνήσιο
 —
 θειικό μαγνήσιο
 —
 φωσφορικό οξύ
 —
 ανθρακικό κάλιο
 —
 αλγινικό νάτριο
 —
 διττανθρακικό νάτριο
 —
 ανθρακικό νάτριο
 —
 χλωριούχο νάτριο (αλάτι)
 —
 ερυθορβικό νάτριο και
 —
 άλευρο σίτου.
 (1) Το βάρος των σακχαριτών που χρησιμοποιούνται στον εμπλουτισμό εκφράζεται σε ιμβερτοποιημένους σακχαρίτες: βάρος ιμβερτοποιημένων σακχαριτών = βάρος γλυκόζης + βάρος φρουκτόζης + βάρος σακχαρόζης x 1,05
 (2) Για τους σκοπούς του τμήματος Γ του κεφαλαίου 2, δεν επιτρέπεται να πραγματοποιείται εμπλουτισμός και αύξηση της οξύτητας στο ίδιο προϊόν, όπως αναφέρεται στην παράγραφο 7 του σημείου Γ του μέρους Ι του παραρτήματος VΙΙΙ του κανονισμού (ΕΕ) αριθ. 1308/2013.
 (3) Για τους σκοπούς του τμήματος Γ του κεφαλαίου 2, δεν επιτρέπεται να πραγματοποιείται αύξηση και μείωση της οξύτητας στο ίδιο προϊόν, όπως αναφέρεται στην παράγραφο 7 του σημείου Γ του μέρους Ι του παραρτήματος VΙΙΙ του κανονισμού (ΕΕ) αριθ. 1308/2013.
 (4) Το μπράντι που χρησιμοποιείται στην πρακτική τελειώματος σύμφωνα με το τμήμα Γ του κεφαλαίου 2 της παρούσας συμφωνίας παράγεται από σταφύλια, συμπεριλαμβανομένων των στεμφύλων και του συμπυκνωμένου γλεύκους, και περιέχει μόνον ουσίες που επιτρέπονται σύμφωνα με το παράρτημα Ι Α του κανονισμού (ΕΚ) αριθ. 606/2009 της Επιτροπής.
 (5) Το βάρος των προστιθέμενων σακχαριτών εκφράζεται σε ιμβερτοποιημένους σακχαρίτες: βάρος ιμβερτοποιημένων σακχαριτών = βάρος γλυκόζης + βάρος φρουκτόζης + βάρος σακχαρόζης x 1,05.
 (6) Το βάρος των προστιθέμενων σακχαριτών εκφράζεται σε ιμβερτοποιημένους σακχαρίτες: βάρος ιμβερτοποιημένων σακχαριτών = βάρος γλυκόζης + βάρος φρουκτόζης + βάρος σακχαρόζης x 1,05.
 ΠΑΡΑΡΤΗΜΑ 3-A
 ΕΙΣΑΓΩΓΙΚΕΣ ΣΗΜΕΙΩΣΕΙΣ ΓΙΑ ΤΟΥΣ ΕΙΔΙΚΟΥΣ ΚΑΝΟΝΕΣ ΚΑΤΑΓΩΓΗΣ ΑΝΑ ΠΡΟΪΟΝ
 Σημείωση 1
 Γενικές αρχές
 1.
 Το παρόν παράρτημα καθορίζει τους γενικούς κανόνες για τις εφαρμοστέες απαιτήσεις του παραρτήματος 3-Β σύμφωνα με το άρθρο 3.2 στοιχείο γ) εδάφιο 1.
 2.
 Για τους σκοπούς του παρόντος παραρτήματος και του παραρτήματος 3-B, οι απαιτήσεις για να είναι ένα προϊόν καταγόμενο σύμφωνα με το άρθρο 3.2 στοιχείο γ) εδάφιο 1 είναι οι εξής: αλλαγή στη δασμολογική κατάταξη, διαδικασία παραγωγής, μέγιστη αξία των μη καταγόμενων υλών, ελάχιστο


text:
περιεχόμενο περιφερειακής αξίας ή οποιαδήποτε άλλη απαίτηση καθορίζεται στο παρόν παράρτημα και στο παράρτημα 3-Β.
 3.
 Σε ειδικό κανόνα καταγωγής ανά προϊόν όταν γίνεται παραπομπή στο βάρος νοείται το καθαρό βάρος, το οποίο είναι το βάρος ενός υλικού ή ενός προϊόντος, μη συμπεριλαμβανομένου του βάρους της συσκευασίας.
 4.
 Το παρόν παράρτημα και τα παραρτήματα 3-Β και 3-Ε βασίζονται στο εναρμονισμένο σύστημα, όπως τροποποιήθηκε την 1η Ιανουαρίου 2017.
 Σημείωση 2
 Δομή του παραρτήματος 3-Β
 1.
 Σημειώσεις για τμήματα ή κεφάλαια, κατά περίπτωση, εκλαμβάνονται σε συνδυασμό με τους ειδικούς κανόνες καταγωγής ανά προϊόν για το οικείο τμήμα, κεφάλαιο, κλάση ή διάκριση.
 2.
 Κάθε ειδικός κανόνας καταγωγής ανά προϊόν που καθορίζεται στη στήλη 2 του παραρτήματος 3-B εφαρμόζεται για το αντίστοιχο προϊόν που προσδιορίζεται στη στήλη 1 του παραρτήματος 3-Β.
 3.
 Αν ένα προϊόν υπόκειται σε εναλλακτικούς ειδικούς κανόνες καταγωγής ανά προϊόν, το προϊόν είναι καταγωγής αν πληροί έναν από τους εναλλακτικούς ειδικούς κανόνες. Αν ένα προϊόν υπόκειται σε ειδικό κανόνα καταγωγής ανά προϊόν που περιλαμβάνει πολλαπλές απαιτήσεις, το προϊόν είναι καταγωγής μόνον αν πληροί όλες τις απαιτήσεις.
 4.
 Για τους σκοπούς του παρόντος παραρτήματος και του παραρτήματος 3-B ισχύουν οι ακόλουθοι ορισμοί:
 α) κεφάλαιο: τα πρώτα δύο ψηφία του αριθμού δασμολογικής κατάταξης στο πλαίσιο του εναρμονισμένου συστήματος·
 β) κλάση: τα πρώτα τέσσερα ψηφία του αριθμού δασμολογικής κατάταξης στο πλαίσιο του εναρμονισμένου συστήματος·
 γ) τμήμα: ένα τμήμα του εναρμονισμένου συστήματος· και
 δ) διάκριση: τα πρώτα έξι ψηφία του αριθμού δασμολογικής κατάταξης στο πλαίσιο του εναρμονισμένου συστήματος·
 5.
 Για τους σκοπούς των ειδικών κανόνων καταγωγής ανά προϊόν, εφαρμόζονται οι ακόλουθες συντομογραφίες (1):
 «CC»:
 η παραγωγή από μη καταγόμενες ύλες οποιουδήποτε κεφαλαίου, εκτός από εκείνες του ίδιου κεφαλαίου με το προϊόν, ή αλλαγή στο κεφάλαιο, κλάση ή διάκριση από οποιοδήποτε άλλο κεφάλαιο· αυτό σημαίνει ότι όλες οι μη καταγόμενες ύλες που χρησιμοποιούνται για την παραγωγή του προϊόντος πρέπει να υπόκεινται σε αλλαγή στη δασμολογική κατάταξη σε επίπεδο 2 ψηφίων (δηλ. αλλαγή στο κεφάλαιο) του εναρμονισμένου συστήματος.
 «CTH»:
 η παραγωγή από μη καταγόμενες ύλες οποιασδήποτε κλάσης, εκτός από εκείνες της ίδιας κλάσης με το προϊόν, ή αλλαγή στο κεφάλαιο, κλάση ή διάκριση από οποιαδήποτε άλλη κλάση· αυτό σημαίνει ότι όλες οι μη καταγόμενες ύλες που χρησιμοποιούνται για την παραγωγή του προϊόντος πρέπει να υπόκεινται σε αλλαγή στη δασμολογική κατάταξη σε επίπεδο 4 ψηφίων (δηλ. αλλαγή στην κλάση) του εναρμονισμένου συστήματος.
 «CTSH»:
 η παραγωγή από μη καταγόμενες ύλες οποιασδήποτε διάκρισης, εκτός από εκείνες της ίδιας διάκρισης με το προϊόν, ή αλλαγή στο κεφάλαιο, κλάση ή διάκριση από οποιαδήποτε άλλη διάκριση· αυτό σημαίνει ότι όλες οι μη καταγόμενες ύλες που χρησιμοποιούνται για την παραγωγή του προϊόντος πρέπει να υπόκεινται σε αλλαγή στη δασμολογική κατάταξη σε επίπεδο 6 ψηφίων (δηλ. αλλαγή στη διάκριση) του εναρμονισμένου συστήματος.
 Σημείωση 3
 Εφαρμογή του παραρτήματος 3-Β
 1.
 Η παράγραφος 3 του άρθρου 3.2, που αφορά προϊόντα τα οποία έχουν αποκτήσει τον χαρακτήρα καταγωγής και χρησιμοποιούνται για την παραγωγή άλλων προϊόντων, εφαρμόζεται ανεξάρτητα αν ο εν λόγω χαρακτήρας αποκτήθηκε στο ίδιο εργοστάσιο σε ένα Μέρος στο οποίο χρησιμοποιούνται τα εν λόγω προϊόντα.
 2.
 Αν


text:
ένας ειδικός κανόνας καταγωγής ανά προϊόν προβλέπει ότι μια προσδιοριζόμενη μη καταγόμενη ύλη δεν επιτρέπεται να χρησιμοποιείται ή ότι η αξία ή το βάρος προσδιοριζόμενης μη καταγόμενης ύλης δεν πρέπει να υπερβαίνει συγκεκριμένο όριο, οι εν λόγω προϋποθέσεις δεν εφαρμόζονται σε μη καταγόμενες ύλες που κατατάσσονται σε άλλο σημείο του εναρμονισμένου συστήματος.
 3.
 Αν ένας ειδικός κανόνας καταγωγής ανά προϊόν προβλέπει ότι ένα προϊόν παράγεται από μια συγκεκριμένη ύλη, ο κανόνας αυτός δεν εμποδίζει τη χρήση και άλλων υλών οι οποίες δεν μπορούν να ικανοποιήσουν την απαίτηση, λόγω της ίδιας της φύσης τους.
 Σημείωση 4
 Υπολογισμός της μέγιστης αξίας των μη καταγόμενων υλών και του ελάχιστου περιεχομένου περιφερειακής αξίας
 Ορισμοί:
 1.
 Για τους σκοπούς των ειδικών κανόνων καταγωγής ανά προϊόν ισχύουν οι ακόλουθοι ορισμοί:
 α) δασμολογητέα αξία: η αξία που προσδιορίζεται βάσει της συμφωνίας του 1994 περί της εφαρμογής του άρθρου VII της Γενικής Συμφωνίας Δασμών και Εμπορίου (GATT)·
 β) τιμή εργοστασίου («EXW»):
 i)
 η εργοστασιακή τιμή του προϊόντος πληρωθείσα ή πληρωτέα στον κατασκευαστή, στην επιχείρηση του οποίου έγινε η τελευταία επεξεργασία ή μεταποίηση, υπό τον όρο ότι η τιμή περιλαμβάνει την αξία όλων των υλών που χρησιμοποιήθηκαν και όλα τα άλλα έξοδα που συνδέονται με την παραγωγή του προϊόντος, αφού αφαιρεθούν όλοι οι εσωτερικοί φόροι οι οποίοι επιστρέφονται ή είναι δυνατόν να επιστραφούν κατά την εξαγωγή του παραχθέντος προϊόντος· ή
 ii)
 αν δεν υπάρχει πληρωθείσα ή πληρωτέα τιμή ή αν η καταβαλλόμενη πραγματική τιμή δεν αντανακλά όλα τα έξοδα που συνδέονται με την παραγωγή του προϊόντος τα οποία έχουν όντως πραγματοποιηθεί κατά τη διαδικασία παραγωγής προϊόντος, η αξία όλων των υλών που χρησιμοποιήθηκαν και όλα τα λοιπά έξοδα που προκύπτουν κατά την παραγωγή του προϊόντος στο Μέρος εξαγωγής που:
 Α)
 περιλαμβάνουν τα έξοδα πώλησης, τα γενικά και διοικητικά έξοδα, καθώς και τα κέρδη, τα οποία μπορούν ευλόγως να καταλογιστούν στο προϊόν· και
 Β)
 δεν περιλαμβάνουν το κόστος μεταφοράς, ασφάλισης, όλα τα άλλα έξοδα τα οποία προκύπτουν κατά τη μεταφορά του προϊόντος και τυχόν εσωτερικούς φόρους του Μέρους εξαγωγής που επιστρέφονται ή είναι δυνατόν να επιστραφούν κατά την εξαγωγή του παραχθέντος προϊόντος·
 γ) «FOB»:
 i)
 η τιμή FOB (ελεύθερο επί του μεταφορικού μέσου) του προϊόντος πληρωθείσα ή πληρωτέα στον πωλητή ανεξάρτητα από το μέσο μεταφοράς, υπό τον όρο ότι η τιμή περιλαμβάνει την αξία όλων των υλών που χρησιμοποιήθηκαν και όλα τα άλλα έξοδα που συνδέονται με την παραγωγή του προϊόντος και τη μεταφορά του στον λιμένα εξαγωγής του Μέρους, αφού αφαιρεθούν τυχόν εσωτερικοί φόροι οι οποίοι επιστρέφονται ή είναι δυνατόν να επιστραφούν κατά την εξαγωγή του παραχθέντος προϊόντος· ή
 ii)
 αν δεν υπάρχει πληρωθείσα ή πληρωτέα τιμή ή αν η καταβαλλόμενη πραγματική τιμή δεν αντανακλά όλα τα έξοδα που συνδέονται με την παραγωγή του προϊόντος τα οποία έχουν όντως πραγματοποιηθεί κατά τη διαδικασία παραγωγής του προϊόντος, η αξία όλων των υλών που χρησιμοποιήθηκαν και όλα τα λοιπά έξοδα που προκύπτουν κατά την παραγωγή του προϊόντος στο Μέρος εξαγωγής και η μεταφορά του στον λιμένα εξαγωγής του Μέρους που:
 Α)
 περιλαμβάνουν τα έξοδα πώλησης, τα γενικά και διοικητικά έξοδα, καθώς


text:
και τα κέρδη, τα οποία μπορούν ευλόγως να καταλογιστούν στο προϊόν, το κόστος μεταφοράς και ασφάλισης· και
 Β)
 δεν συμπεριλαμβάνονται τυχόν εσωτερικοί φόροι του Μέρους εξαγωγής οι οποίοι επιστρέφονται ή είναι δυνατόν να επιστραφούν κατά την εξαγωγή του παραχθέντος προϊόντος·
 δ) «MaxNOM»: η μέγιστη αξία των μη καταγόμενων υλών εκφραζόμενη ως ποσοστό·
 ε) «RVC»: το ελάχιστο περιεχόμενο περιφερειακής αξίας προϊόντος, εκφραζόμενο ως ποσοστό· και
 στ) «VNM»: η αξία των μη καταγόμενων υλών οι οποίες χρησιμοποιούνται για την παραγωγή του προϊόντος, που είναι η δασμολογητέα αξία του κατά τη στιγμή της εισαγωγής, συμπεριλαμβανομένων των εξόδων μεταφοράς, ασφάλισης κατά περίπτωση, συσκευασίας και όλων των άλλων εξόδων τα οποία προκύπτουν κατά τη μεταφορά υλών στον λιμένα εισαγωγής στο Μέρος όπου εδρεύει ο παραγωγός του προϊόντος. Όταν δεν είναι γνωστή και δεν είναι δυνατόν να διαπιστωθεί, χρησιμοποιείται η πρώτη επιβεβαιώσιμη τιμή που καταβλήθηκε για τις ύλες αυτές είτε στο ένα Μέρος είτε στο άλλο.
 2.
 Για τον υπολογισμό της MaxNOM και του RVC, εφαρμόζονται οι ακόλουθοι τύποι:
 Σημείωση 5
 Ορισμοί των διαδικασιών που αναφέρονται στα τμήματα V έως VII στο παράρτημα 3-Β
 Για τους σκοπούς των ειδικών κανόνων καταγωγής ανά προϊόν ισχύουν οι ακόλουθοι ορισμοί:
 α) «βιοτεχνολογική μέθοδος»:
 i)
 βιολογική ή βιοτεχνολογική καλλιέργεια (συμπεριλαμβανομένης της καλλιέργειας κυττάρων), υβριδισμός ή γενετική τροποποίηση μικροοργανισμών [βακτηρίδια, ιοί (συμπεριλαμβανομένων των φάγων) κ.λπ.] ή ανθρώπινων, ζωικών ή φυτικών κυττάρων· και
 ii)
 παραγωγή, απομόνωση ή καθαρισμός κυτταρικών ή διακυτταρικών δομών (όπως γονίδια που έχουν απομονωθεί, τμήματα γονιδίου και πλασμίδια) ή ζύμωση·
 β) αλλαγή στο μέγεθος των σωματιδίων: η σκόπιμη και ελεγχόμενη τροποποίηση του μεγέθους των σωματιδίων ενός προϊόντος, εκτός από την απλή θραύση ή έκθλιψη, με αποτέλεσμα τη δημιουργία ενός προϊόντος με καθορισμένο μέγεθος σωματιδίων, καθορισμένη κατανομή μεγέθους σωματιδίων ή καθορισμένη επιφάνεια, η οποία είναι κρίσιμη για τους σκοπούς του προϊόντος που προκύπτει και με φυσικά ή χημικά χαρακτηριστικά διαφορετικά από αυτά των πρόδρομων υλών·
 γ) χημική αντίδραση: μια διεργασία (συμπεριλαμβανομένης της βιοχημικής) η οποία παράγει ένα μόριο με νέα δομή διασπώντας τους ενδομοριακούς δεσμούς και σχηματίζοντας νέους ενδομοριακούς δεσμούς ή μεταβάλλοντας τη χωρική διάταξη των ατόμων μέσα στο μόριο, με τις ακόλουθες εξαιρέσεις οι οποίες δεν θεωρούνται χημικές αντιδράσεις για τους σκοπούς του παρόντος ορισμού:
 i)
 η διάλυση στο νερό ή σε άλλα διαλυτικά·
 ii)
 η απομάκρυνση διαλυτών, συμπεριλαμβανομένου του νερού που χρησιμοποιείται ως διαλύτης· ή
 iii)
 προσθήκη ή απομάκρυνση νερού κρυστάλλωσης·
 δ) απόσταξη:
 i)
 ατμοσφαιρική απόσταξη: διαδικασία διαχωρισμού κατά την οποία λάδια από πετρέλαιο μετατρέπονται, σε πύργο απόσταξης, σε κλάσματα σύμφωνα με το σημείο βρασμού και στη συνέχεια ο ατμός συμπυκνώνεται σε διαφορετικά υγροποιημένα κλάσματα· τα προϊόντα που παράγονται από απόσταξη πετρελαίου μπορεί να περιλαμβάνουν υγραέριο, νάφθα, βενζίνη, κηροζίνη, πετρέλαιο κίνησης ή θέρμανσης, ελαφρύ πετρέλαιο εσωτερικής καύσης και λιπαντικά· και
 ii)
 υπό κενό απόσταξη: απόσταξη σε πίεση χαμηλότερη της ατμοσφαιρικής, αλλά όχι τόσο χαμηλή ώστε να χαρακτηριστεί μοριακή απόσταξη· η υπό κενό απόσταξη χρησιμοποιείται για την απόσταξη θερμοευαίσθητων υλών υψηλού σημείου ζέσεως, όπως βαρέα αποστάγματα λαδιών πετρελαίου για να παραχθεί ελαφρύ έως βαρύ αεριέλαιο από απόσταξη υπό κενό και υπόλειμμα·
 ε) διαχωρισμός ισομερών: η απομόνωση ή ο διαχωρισμός


text:
των ισομερών από μείγμα ισομερών·
 στ) μείξη και σύμμειξη: η εσκεμμένη και ελεγχόμενη ως προς τις αναλογίες μείξη ή σύμμειξη (συμπεριλαμβανομένης της διασποράς) υλών, εκτός από την προσθήκη διαλυτών, μόνο για να είναι σύμφωνες με προκαθορισμένες προδιαγραφές, η οποία καταλήγει στην παραγωγή ενός προϊόντος με φυσικά ή χημικά χαρακτηριστικά, τα οποία είναι σημαντικά για τους σκοπούς ή τις χρήσεις του προϊόντος και είναι διαφορετικά από τις πρόδρομες ύλες·
 ζ) παραγωγή πρότυπων υλών (συμπεριλαμβανομένων των πρότυπων διαλυμάτων): η παραγωγή παρασκευάσματος κατάλληλου για την ανάλυση, τη βαθμονόμηση ή τη συσχέτιση των χρήσεων με συγκεκριμένους βαθμούς καθαρότητας ή αναλογίες που πιστοποιεί ο κατασκευαστής· και
 η) καθαρισμός: η διαδικασία η οποία οδηγεί στην εξάλειψη του 80 τοις εκατό τουλάχιστον του περιεχομένου των υφιστάμενων προσμείξεων.
 Σημείωση 6
 Ορισμοί των όρων που χρησιμοποιούνται στο τμήμα XI του παραρτήματος 3-Β
 Για τους σκοπούς των ειδικών κανόνων καταγωγής ανά προϊόν ισχύουν οι ακόλουθοι ορισμοί:
 α) τεχνητές ίνες μη συνεχείς: δέσμες από συνθετικά ή τεχνητά νήματα, μη συνεχείς ίνες ή απορρίμματα νημάτων των κλάσεων 55.01 έως 55.07·
 β) φυσικές ίνες: οι ίνες εκτός από τις συνθετικές ή τις τεχνητές ίνες. Η χρήση τους πρέπει να περιορίζεται σε όλα τα στάδια πριν από τη νηματοποίηση, συμπεριλαμβανομένων των απορριμμάτων και, εκτός αν έχει οριστεί αλλιώς, ο όρος «φυσικές ίνες» περιλαμβάνει ίνες που έχουν χτενιστεί, λαναριστεί ή έχουν μεταποιηθεί με άλλο τρόπο για τη νηματοποίηση, δεν έχουν όμως νηματοποιηθεί. Ο όρος «φυσικές ίνες» καλύπτει τις τρίχες αλόγου της κλάσης 05.11, το μετάξι των κλάσεων 50.02 και 50.03, τις ίνες από μαλλί και τις εκλεκτής ποιότητας και τις χονδροειδείς ζωικές τρίχες των κλάσεων 51.01 έως 51.05, τις βαμβακερές ίνες των κλάσεων 52.01 έως 52.03 και τις άλλες ίνες φυτικής προέλευσης των κλάσεων 53.01 έως 53.05.
 γ) τύπωση: μια τεχνική κατά την οποία μια λειτουργία που έχει αξιολογηθεί αντικειμενικά, όπως το χρώμα, ο σχεδιασμός, ή οι τεχνικές επιδόσεις, αποδίδεται σε υπόστρωμα από υφαντικές ύλες με μόνιμο χαρακτήρα, χρησιμοποιώντας οθόνη, κύλινδρο, ψηφιακές τεχνικές ή τεχνικές μεταφοράς· και
 δ) τύπωση (ως αυτοτελής λειτουργία): μια τεχνική κατά την οποία ένα αντικειμενικά αξιολογούμενο χαρακτηριστικό, όπως το χρώμα, ο σχεδιασμός ή οι τεχνικές επιδόσεις, αποδίδεται σε υπόστρωμα από υφαντικές ύλες με μόνιμο χαρακτήρα, χρησιμοποιώντας μεταξοτυπία, κύλινδρο, ψηφιακές τεχνικές ή τεχνικές μεταφοράς σε συνδυασμό με δύο τουλάχιστον εργασίες παρασκευής ή τελειώματος (π.χ. πλύσιμο, λεύκανση, μερσερισμός, θερμική σταθεροποίηση, χνούδιασμα, καλανδράρισμα, κατεργασία για την αντοχή στη συστολή και στο τσαλάκωμα, δεκάτισμα, εμποτισμός, μαντάρισμα και εξάλειψη κόμπων (κουρά), καψάλισμα, διαδικασία σε κύλινδρο αέρα, διαδικασία σε ράμα, πιληματοποίηση, δεκάτισμα ατμού και υγρό δεκάτισμα), υπό την προϋπόθεση ότι η αξία όλων των μη καταγόμενων υλών που χρησιμοποιούνται δεν πρέπει να υπερβαίνει το 50 τοις εκατό της EXW ή το 45 τοις εκατό της τιμής FOB του προϊόντος.
 Σημείωση 7
 Όρια ανοχής που εφαρμόζονται σε προϊόντα που περιέχουν δύο ή περισσότερες βασικές υφαντικές ύλες
 1.
 Για τους σκοπούς της παρούσας σημείωσης, βασικές υφαντικές ύλες είναι οι ακόλουθες:
 α)
 μετάξι·
 β)
 μαλλί·
 γ)
 τρίχες χοντροειδείς·
 δ)
 τρίχες εκλεκτής ποιότητας·
 ε)
 χοντρότριχες·
 στ)
 βαμβάκι·
 ζ)
 ύλες κατασκευής χαρτιού και χαρτί·
 η)
 λινάρι·
 θ)
 καννάβι·
 ι)
 γιούτα και άλλες


text:
υφαντικές ίνες που προέρχονται από το εσωτερικό του φλοιού (βίβλος) ορισμένης κατηγορίας φυτών·
 ια)
 σιζάλ ή άλλες υφαντικές ίνες του είδους Agave·
 ιβ)
 κοκοφοίνικας, αβάκα, ραμί και άλλες φυτικές υφαντικές ίνες·
 ιγ)
 συνθετικές ίνες, συνεχείς·
 ιδ)
 τεχνητά νήματα·
 ιε)
 νήματα - αγωγοί ηλεκτρικού ρεύματος·
 ιστ)
 συνθετικές, τεχνητώς κατασκευασμένες ίνες μη συνεχείς από πολυπροπυλένιο·
 ιζ)
 συνθετικές, τεχνητώς κατασκευασμένες ίνες μη συνεχείς από πολυεστέρα·
 ιη)
 συνθετικές ίνες μη συνεχείς από πολυαμίδιο·
 ιθ)
 συνθετικές ίνες μη συνεχείς από πολυακρυλονιτρίλιο·
 κ)
 συνθετικές ίνες μη συνεχείς από πολυϊμίδιο·
 κα)
 συνθετικές ίνες μη συνεχείς από πολυτετραφθοριοαιθυλένιο·
 κβ)
 συνθετικές ίνες μη συνεχείς από πολυθειούχο φαινυλένιο·
 κγ)
 συνθετικές ίνες μη συνεχείς από πολυβινυλοχλωρίδιο·
 κδ)
 άλλες συνθετικές ίνες μη συνεχείς·
 κε)
 τεχνητές ίνες μη συνεχείς από βισκόζη·
 κστ)
 άλλες συνθετικές ίνες μη συνεχείς·
 κζ)
 νήματα από πολυουρεθάνη που φέρουν κατά διαστήματα εύκαμπτα τμήματα από πολυαιθέρα, έστω και περιτυλιγμένα με άλλα νήματα·
 κη)
 νήματα από πολυουρεθάνη που φέρουν κατά διαστήματα εύκαμπτα τμήματα από πολυεστέρα, έστω και περιτυλιγμένα με άλλα νήματα·
 κθ)
 προϊόντα της κλάσης 56.05 (μεταλλικά νήματα) στα οποία έχει ενσωματωθεί λωρίδα που έχει έναν πυρήνα που αποτελείται είτε από ένα λεπτό φύλλο αλουμινίου είτε από μία πλαστική μεμβράνη επικαλυμμένη ή όχι με σκόνη αλουμινίου, πλάτους μέχρι και 5 mm και η οποία έχει συγκολληθεί μέσω διαφανούς ή έγχρωμης κολλητικής ουσίας μεταξύ δύο στρώσεων πλαστικής μεμβράνης·
 λ)
 άλλα προϊόντα της κλάσης 56.05·
 λα)
 ίνες από γυαλί· και
 λβ)
 μεταλλικές ίνες.
 2.
 Όταν γίνεται αναφορά στην εν λόγω σημείωση στο παράρτημα 3-Β, οι απαιτήσεις που ορίζονται στη στήλη 2 δεν εφαρμόζονται, ως όρια ανοχής, σε μη καταγόμενες βασικές υφαντικές ύλες που χρησιμοποιούνται για την παραγωγή του προϊόντος, υπό την προϋπόθεση ότι:
 α)
 το προϊόν περιέχει δύο ή περισσότερες βασικές υφαντικές ύλες· και
 β)
 το βάρος των μη καταγόμενων βασικών υφαντικών υλών αθροιστικά δεν υπερβαίνει το 10 τοις εκατό του συνολικού βάρους όλων των βασικών υφαντικών υλών που χρησιμοποιούνται.
 Για παράδειγμα:
 Μπορούν να χρησιμοποιηθούν ύφασμα από μαλλί της κλάσης 51.12 που περιέχει μάλλινα νήματα της κλάσης 51.07, νήματα συνθετικών ινών μη συνεχών της κλάσης 55.09 και ύλες άλλες από βασικές υφαντικές ύλες, μη καταγόμενα μάλλινα νήματα που δεν πληρούν την απαίτηση που ορίζεται στο παράρτημα 3-Β ή μη καταγόμενα συνθετικά νήματα που δεν ικανοποιούν την απαίτηση που ορίζεται στο παράρτημα 3-Β ή συνδυασμός των δύο, υπό την προϋπόθεση ότι το συνολικό τους βάρος δεν υπερβαίνει το 10 τοις εκατό του βάρους όλων των βασικών υφαντικών υλών.
 3.
 Κατά παρέκκλιση της σημείωσης 7.2 στοιχείο β), για τα προϊόντα που περιέχουν «νήματα από πολυουρεθάνη που φέρουν κατά διαστήματα εύκαμπτα τμήματα από πολυαιθέρα, έστω και περιτυλιγμένα με άλλα νήματα», το μέγιστο όριο ανοχής είναι 20 τοις εκατό. Ωστόσο, το ποσοστό των άλλων μη καταγόμενων βασικών υφαντικών υλών δεν πρέπει να υπερβαίνει το 10 τοις εκατό.
 4.
 Κατά παρέκκλιση της σημείωσης 7.2 στοιχείο β) για προϊόντα που περιέχουν «λωρίδα που έχει έναν πυρήνα ο οποίος αποτελείται είτε από ένα λεπτό φύλλο αλουμινίου είτε από μία πλαστική μεμβράνη επικαλυμμένη ή όχι με σκόνη αλουμινίου, πλάτους μέχρι και 5 mm και η οποία έχει συγκολληθεί μέσω διαφανούς ή


text:
έγχρωμης κολλητικής ουσίας μεταξύ δύο στρώσεων πλαστικής μεμβράνης», το μέγιστο όριο ανοχής είναι 30 τοις εκατό. Ωστόσο, το ποσοστό των άλλων μη καταγόμενων βασικών υφαντικών υλών δεν πρέπει να υπερβαίνει το 10 τοις εκατό.
 5.
 Για ένα προϊόν των κλάσεων 51.06 έως 51.10 και των κλάσεων 52.04 έως 52.07, μη καταγόμενες τεχνητώς κατασκευασμένες ίνες μπορούν να χρησιμοποιηθούν στη διαδικασία νηματοποίησης φυσικών ινών, υπό την προϋπόθεση ότι το συνολικό βάρος τους δεν υπερβαίνει το 40 τοις εκατό του βάρους του προϊόντος.
 Σημείωση 8
 Άλλα όρια ανοχής που εφαρμόζονται σε ορισμένα κλωστοϋφαντουργικά προϊόντα
 1.
 Όταν γίνεται παραπομπή στην παρούσα σημείωση στο παράρτημα 3-B, επιτρέπεται να χρησιμοποιούνται μη καταγόμενες υφαντικές ύλες (με εξαίρεση τα είδη φοδραρίσματος και εσωτερικών επενδύσεων) οι οποίες δεν πληρούν τις απαιτήσεις της στήλης 2 για το έτοιμο προϊόν, υπό τον όρο ότι κατατάσσονται σε κλάση άλλη από αυτή του προϊόντος και ότι η αξία τους δεν υπερβαίνει το 8 % της τιμής EXW ή FOB του προϊόντος.
 2.
 Μη καταγόμενες ύλες που δεν κατατάσσονται στα κεφάλαια 50 έως 63 μπορούν να χρησιμοποιούνται χωρίς περιορισμούς στην παραγωγή των κλωστοϋφαντουργικών προϊόντων που κατατάσσονται στα κεφάλαια 61 έως 63, ανεξάρτητα αν περιέχουν ή όχι υφαντικές ύλες.
 Για παράδειγμα:
 Αν μια απαίτηση που ορίζεται στο παράρτημα 3-B ορίζει για ένα συγκεκριμένο είδος από υφαντική ύλη, όπως τα παντελόνια, ότι πρέπει να χρησιμοποιούνται νήματα, αυτό δεν απαγορεύει τη χρήση μη καταγόμενων μεταλλικών ειδών, όπως κουμπιά, επειδή τα μεταλλικά είδη δεν κατατάσσονται στα κεφάλαια 50 έως 63. Για τους ίδιους λόγους, δεν απαγορεύεται να χρησιμοποιούνται μη καταγόμενα κλείστρα-φερμουάρ, αν και κανονικά τα κλείστρα-φερμουάρ περιέχουν υφαντικές ύλες.
 3.
 Όταν μια απαίτηση που ορίζεται στο παράρτημα 3-Β αποτελείται από μια μέγιστη τιμή των μη καταγόμενων υλών, η αξία των μη καταγόμενων υλών που δεν κατατάσσονται στα κεφάλαια 50 έως 63 πρέπει να λαμβάνεται υπόψη κατά τον υπολογισμό της αξίας των μη καταγόμενων υλών.
 (1) Προς αποφυγή τυχόν αμφιβολιών, διευκρινίζεται ότι, αν η απαίτηση αλλαγής στη δασμολογική κατάταξη προβλέπει εξαίρεση για αλλαγή από ορισμένα κεφάλαια, κλάσεις ή διακρίσεις, καμία από τις μη καταγόμενες ύλες αυτών των κεφαλαίων, κλάσεων ή διακρίσεων δεν μπορεί να χρησιμοποιείται μεμονωμένα ή από κοινού.
 ΠΑΡΑΡΤΗΜΑ 3-B
 ΕΙΔΙΚΟΙ ΚΑΝΟΝΕΣ ΚΑΤΑΓΩΓΗΣ ΑΝΑ ΠΡΟΪΟΝ
 Στήλη 1
 Κατάταξη εναρμονισμένου συστήματος (2017), συμπεριλαμβανομένης ειδικής περιγραφής
 Στήλη 2
 Ειδικοί κανόνες καταγωγής προϊόντος
 ΤΜΗΜΑ I
 ΖΩΝΤΑΝΑ ΖΩΑ· ΖΩΙΚΑ ΠΡΟΪΟΝΤΑ
 Κεφάλαιο 1
 Ζωντανά ζώα
 01.01-01.06
 Όλα τα ζώα του κεφαλαίου 1 έχουν παραχθεί εξ ολοκλήρου.
 Κεφάλαιο 2
 Κρέατα και παραπροϊόντα σφαγίων, βρώσιμα
 02.01-02.10
 Παραγωγή κατά την οποία όλες οι χρησιμοποιούμενες ύλες των κεφαλαίων 1 και 2 έχουν παραχθεί εξ ολοκλήρου
 Κεφάλαιο 3
 Ψάρια και μαλακόστρακα, μαλάκια και άλλα ασπόνδυλα υδρόβια
 –
 Τόνοι κόκκινοι Ατλαντικού (Thunnus thynnus):
 Το σύνολο των κόκκινων τόνων Ατλαντικού (Thunnus thynnus) έχουν παραχθεί εξ ολοκλήρου· ή
 παραγωγή στην οποία ο κόκκινος τόνος Ατλαντικού (Thunnus thynnus) τοποθετείται σε κλωβούς σε εκμεταλλεύσεις με επακόλουθη εκτροφή και πάχυνση/εκτροφή για ελάχιστη περίοδο 3 μηνών στο εν λόγω Μέρος. Η διάρκεια της πάχυνσης ή εκτροφής καθορίζεται ανάλογα με την ημερομηνία της τοποθέτησης σε κλωβούς και την ημερομηνία συλλογής που έχουν εισαχθεί στο ηλεκτρονικό πρόγραμμα


text:
για την τεκμηρίωση των αλιευμάτων τόνου (eBCD) της Διεθνούς Επιτροπής για τη Διατήρηση των Θυννοειδών του Ατλαντικού (ICCAT).
 –
 Άλλα:
 Όλα τα ψάρια και τα μαλακόστρακα, τα μαλάκια και άλλα υδρόβια ασπόνδυλα έχουν παραχθεί εξ ολοκλήρου
 Κεφάλαιο 4
 Γάλα και προϊόντα γαλακτοκομίας· αυγά πτηνών· μέλι φυσικό· προϊόντα βρώσιμα ζωικής προέλευσης, που δεν κατονομάζονται ούτε περιλαμβάνονται αλλού
 04.01-04.10
 Παρασκευή κατά την οποία όλες οι χρησιμοποιούμενες ύλες του κεφαλαίου 4 έχουν παραχθεί εξ ολοκλήρου.
 Κεφάλαιο 5
 Άλλα προϊόντα ζωικής προέλευσης, που δεν κατονομάζονται ούτε περιλαμβάνονται αλλού
 05.01-05.11
 CTH
 ΤΜΗΜΑ II
 ΦΥΤΙΚΑ ΠΡΟΪΟΝΤΑ
 Κεφάλαιο 6
 Δένδρα ζωντανά και άλλα φυτά· βολβοί, ρίζες και παρόμοια είδη· κομμένα άνθη και διακοσμητικά φυλλώματα
 06.01-06.04
 Παρασκευή κατά την οποία όλες οι χρησιμοποιούμενες ύλες του κεφαλαίου 6 έχουν παραχθεί εξ ολοκλήρου.
 Κεφάλαιο 7
 Λαχανικά, φυτά, ρίζες και κόνδυλοι, βρώσιμα
 07.01-07.14
 Παρασκευή κατά την οποία όλες οι χρησιμοποιούμενες ύλες του κεφαλαίου 7 έχουν παραχθεί εξ ολοκλήρου.
 Κεφάλαιο 8
 Καρποί και φρούτα βρώσιμα· φλούδες εσπεριδοειδών ή πεπονιών
 08.01-08.14
 Παραγωγή κατά την οποία όλες οι χρησιμοποιούμενες ύλες του κεφαλαίου 8 έχουν παραχθεί εξ ολοκλήρου.
 Κεφάλαιο 9
 Καφές, τσάι, ματέ και μπαχαρικά
 09.01
 CTSH· ή
 Σύμμειξη.
 0902.10-0902.20
 Παραγωγή κατά την οποία όλες οι χρησιμοποιούμενες ύλες των διακρίσεων 0902.10 και 0902.20 έχουν παραχθεί εξ ολοκλήρου
 0902.30-0903.00
 CTSH· ή
 Ανάμειξη.
 09.04-09.10
 CTSH· ή
 Ανάμειξη, θραύση ή άλεση.
 Κεφάλαιο 10
 Δημητριακά
 10.01-10.08
 Παραγωγή κατά την οποία όλες οι χρησιμοποιούμενες ύλες του κεφαλαίου 10 έχουν παραχθεί εξ ολοκλήρου.
 Κεφάλαιο 11
 Προϊόντα αλευροποιίας· βύνη· άμυλα· ινουλίνη· γλουτένη από σιτάρι
 11.01-11.09
 Παραγωγή κατά την οποία όλες οι χρησιμοποιούμενες ύλες των κεφαλαίων 10 και 11, των κλάσεων 07.01, 07.13, 07.14 και 23.03 και της διάκρισης 0710.10 και αποξηραμένες πατάτες της διάκρισης 0712.90 έχουν παραχθεί εξ ολοκλήρου.
 Κεφάλαιο 12
 Σπέρματα και καρποί ελαιώδεις· σπέρματα, σπόροι και διάφοροι καρποί· βιομηχανικά και φαρμακευτικά φυτά· άχυρα και χορτονομές
 12.01
 CTH
 12.02-12.14
 CTH εκτός από την κλάση 12.01.
 Κεφάλαιο 13
 γομαλάκα· γόμες, ρητίνες και άλλοι χυμοί και εκχυλίσματα φυτικά
 1301.20-1302.19
 CTH
 1302.20
 CTSH· ωστόσο, μπορούν να χρησιμοποιούνται μη καταγόμενες πηκτικές ύλες.
 1302.31
 CTH
 1302.32
 CTSH· ωστόσο, μπορούν να χρησιμοποιούνται μη καταγόμενα βλεννώδη και πηκτικά από χαρουπόσπορο.
 1302.39
 CTH
 Κεφάλαιο 14
 Πλεκτικές ύλες φυτικές· φυτικά προϊόντα που δεν κατονομάζονται ούτε περιλαμβάνονται αλλού
 14.01-14.04
 Παραγωγή κατά την οποία όλες οι χρησιμοποιούμενες ύλες του κεφαλαίου 14 έχουν παραχθεί εξ ολοκλήρου.
 ΤΜΗΜΑ III
 ΛΙΠΗ ΚΑΙ ΛΑΔΙΑ ΖΩΙΚΑ Ή ΦΥΤΙΚΑ ΚΑΙ ΠΡΟΪΟΝΤΑ ΤΗΣ ΔΙΑΣΠΑΣΗΣ ΑΥΤΩΝ· ΛΙΠΗ ΒΡΩΣΙΜΑ ΕΠΕΞΕΡΓΑΣΜΕΝΑ· ΚΕΡΙΑ ΖΩΙΚΗΣ Ή ΦΥΤΙΚΗΣ ΠΡΟΕΛΕΥΣΗΣ
 Κεφάλαιο 15
 Λίπη και λάδια ζωικά ή φυτικά και προϊόντα της διάσπασης αυτών· λίπη βρώσιμα επεξεργασμένα· Κεριά ζωικής ή φυτικής προέλευσης
 15.01-15.06
 CTH
 15.07
 Παραγωγή κατά την οποία όλες οι χρησιμοποιούμενες ύλες των κλάσεων 12.01 και 15.07 έχουν παραχθεί εξ ολοκλήρου.
 15.08
 CTH
 15.09-15.10
 Παραγωγή κατά την οποία όλες οι χρησιμοποιούμενες φυτικές ύλες έχουν παραχθεί εξολοκλήρου
 15.11-15.13
 CTH
 15.14
 –
 Λάδι αγριογογγύλης ή αγριοκράμβης και τα κλάσματά του:
 Παραγωγή κατά την οποία όλες οι χρησιμοποιούμενες ύλες των κλάσεων 12.05 και 15.14 έχουν παραχθεί εξ ολοκλήρου.
 –
 Σιναπέλαιο και τα κλάσματά του:
 CTH
 15.15
 –
 Λάδι πιτύρων ρυζιού και τα κλάσματά του:
 Παραγωγή κατά την οποία όλες


text:
οι χρησιμοποιούμενες ύλες των κλάσεων 10.06 και 15.15 έχουν παραχθεί εξ ολοκλήρου.
 –
 Άλλα:
 CTH
 1516.10-1517.10
 CTH
 1517.90
 –
 Μεικτά φυτικά έλαια που δεν έχουν υποβληθεί σε περαιτέρω επεξεργασία:
 CC
 –
 Άλλα:
 CTH
 15.18-15.22
 CTH
 ΤΜΗΜΑ IV
 ΠΡΟΪΟΝΤΑ ΤΩΝ ΒΙΟΜΗΧΑΝΙΩΝ ΕΙΔΩΝ ΔΙΑΤΡΟΦΗΣ· ΠΟΤΑ, ΑΛΚΟΟΛΟΥΧΑ ΥΓΡΑ ΚΑΙ ΞΙΔΙ· ΚΑΠΝΑ ΚΑΙ ΒΙΟΜΗΧΑΝΟΠΟΙΗΜΕΝΑ ΥΠΟΚΑΤΑΣΤΑΤΑ ΚΑΠΝΟΥ
 Κεφάλαιο 16
 Παρασκευάσματα κρεάτων, ψαριών ή μαλακοστράκων, μαλακίων ή άλλων ασπόνδυλων υδροβίων
 16.01-16.02
 Παραγωγή κατά την οποία όλες οι χρησιμοποιούμενες ύλες των κεφαλαίων 2, 3 και 16 και της κλάσης 10.06 έχουν παραχθεί εξ ολοκλήρου
 16.03
 Παραγωγή κατά την οποία όλες οι χρησιμοποιούμενες ύλες των κεφαλαίων 2, 3 και 16 έχουν παραχθεί εξ ολοκλήρου
 16.04-16.05
 Παραγωγή κατά την οποία όλες οι χρησιμοποιούμενες ύλες των κεφαλαίων 2, 3 και 16 και της κλάσης 10.06 έχουν παραχθεί εξ ολοκλήρου
 Κεφάλαιο 17
 Ζάχαρα και ζαχαρώδη παρασκευάσματα
 17.01
 CTH
 17.02
 CTH, υπό την προϋπόθεση ότι:
 —
 το βάρος των χρησιμοποιούμενων μη καταγόμενων υλών της κλάσης 04.04 δεν υπερβαίνει το 10 % του βάρους του προϊόντος·
 —
 το συνολικό βάρος των χρησιμοποιούμενων μη καταγόμενων υλών των κλάσεων 11.01 έως 11.08 δεν υπερβαίνει το 10 % του βάρους του προϊόντος· και
 —
 το συνολικό βάρος των χρησιμοποιούμενων μη καταγόμενων υλών των κλάσεων 17.01 και 17.03 δεν υπερβαίνει το 20 % του βάρους του προϊόντος.
 17.03
 CTH
 17.04
 CTH, με την προϋπόθεση ότι το συνολικό βάρος των χρησιμοποιούμενων μη καταγόμενων υλών των κλάσεων 17.01 και 17.02 δεν υπερβαίνει το 40 % του βάρους του προϊόντος.
 Κεφάλαιο 18
 Κακάο και παρασκευάσματα αυτού
 18.01-18.05
 CTH
 18.06
 CTH, υπό την προϋπόθεση ότι:
 —
 το συνολικό βάρος των χρησιμοποιούμενων μη καταγόμενων υλών του κεφαλαίου 4 και της κλάσης 19.01 δεν υπερβαίνει το 10 % του βάρους του προϊόντος· και
 —
 το συνολικό βάρος των χρησιμοποιούμενων μη καταγόμενων υλών των κλάσεων 17.01 και 17.02 δεν υπερβαίνει το 30 % του βάρους του προϊόντος.
 Κεφάλαιο 19
 Παρασκευάσματα με βάση τα δημητριακά, τα αλεύρια, τα άμυλα κάθε είδους ή το γάλα· είδη ζαχαροπλαστικής
 19.01
 CC, υπό την προϋπόθεση ότι:
 —
 το βάρος των χρησιμοποιούμενων μη καταγόμενων υλών του κεφαλαίου 4 δεν υπερβαίνει το 10 % του βάρους του προϊόντος·
 —
 το συνολικό βάρος των χρησιμοποιούμενων μη καταγόμενων υλών των κλάσεων 10.01, 10.03, 10.06 και 11.01 έως 11.08 δεν υπερβαίνει το 10 % του βάρους του προϊόντος· και
 —
 το συνολικό βάρος των χρησιμοποιούμενων μη καταγόμενων υλών των κλάσεων 17.01 και 17.02 δεν υπερβαίνει το 20 % του βάρους του προϊόντος.
 19.02
 CC, υπό την προϋπόθεση ότι:
 —
 το συνολικό βάρος των χρησιμοποιούμενων μη καταγόμενων υλών των κεφαλαίων 2, 3 και 16 δεν υπερβαίνει το 10 % του βάρους του προϊόντος·
 —
 το βάρος των χρησιμοποιούμενων μη καταγόμενων υλών της κλάσης 10.01 δεν υπερβαίνει το 90 % του βάρους του προϊόντος· και
 —
 το συνολικό βάρος των χρησιμοποιούμενων μη καταγόμενων υλών των κλάσεων 10.06 και 11.01 έως 11.08 δεν υπερβαίνει το 10 % του βάρους του προϊόντος.
 19.03
 CC, με την προϋπόθεση ότι το συνολικό βάρος των χρησιμοποιούμενων μη καταγόμενων υλών των κλάσεων 10.06 και 11.01 έως 11.08 δεν υπερβαίνει το 10 %


text:
του βάρους του προϊόντος.
 19.04
 CC, υπό την προϋπόθεση ότι:
 —
 το βάρος των χρησιμοποιούμενων μη καταγόμενων υλών του κεφαλαίου 4 δεν υπερβαίνει το 10 % του βάρους του προϊόντος·
 —
 το συνολικό βάρος των χρησιμοποιούμενων μη καταγόμενων υλών των κλάσεων 10.01, 10.03, 10.06, 11.01 έως 11.08 δεν υπερβαίνει το 10 % του βάρους του προϊόντος· και
 —
 το συνολικό βάρος των χρησιμοποιούμενων μη καταγόμενων υλών των κλάσεων 17.01 και 17.02 δεν υπερβαίνει το 30 % του βάρους του προϊόντος.
 19.05
 CTH, υπό την προϋπόθεση ότι:
 —
 το βάρος των χρησιμοποιούμενων μη καταγόμενων υλών του κεφαλαίου 4 δεν υπερβαίνει το 10 % του βάρους του προϊόντος·
 —
 το συνολικό βάρος των χρησιμοποιούμενων μη καταγόμενων υλών των κλάσεων 10.03, 10.06 και 11.01 έως 11.08 δεν υπερβαίνει το 10 % του βάρους του προϊόντος· και
 —
 το συνολικό βάρος των χρησιμοποιούμενων μη καταγόμενων υλών των κλάσεων 17.01 και 17.02 δεν υπερβαίνει το 30 % του βάρους του προϊόντος.
 Κεφάλαιο 20
 Παρασκευάσματα λαχανικών, καρπών και φρούτων ή άλλων μερών φυτών
 20.01
 CC
 20.02-20.03
 Παραγωγή κατά την οποία όλες οι χρησιμοποιούμενες ύλες του κεφαλαίου 7 έχουν παραχθεί εξ ολοκλήρου.
 20.04-20.08
 CTH, με την προϋπόθεση ότι τα φασόλια (Vigna spp., Phaseolus spp.), τα μπιζέλια (Pisum sativum), οι ανανάδες, τα πορτοκάλια, οι πατάτες και τα σπαράγγια έχουν παραχθεί εξ ολοκλήρου.
 20.09
 CTH, με την προϋπόθεση ότι οι ανανάδες, τα πορτοκάλια, οι ντομάτες, τα μήλα και σταφύλια έχουν παραχθεί εξ ολοκλήρου.
 Κεφάλαιο 21
 Διάφορα παρασκευάσματα διατροφής
 21.01
 CC, με την προϋπόθεση ότι:
 —
 το συνολικό βάρος των χρησιμοποιούμενων μη καταγόμενων υλών του κεφαλαίου 4 και της κλάσης 19.01 δεν υπερβαίνει το 10 % του βάρους του προϊόντος·
 —
 το βάρος των χρησιμοποιούμενων μη καταγόμενων υλών της κλάσης 10.03 δεν υπερβαίνει το 10 % του βάρους του προϊόντος· και
 —
 το συνολικό βάρος των χρησιμοποιούμενων μη καταγόμενων υλών των κλάσεων 17.01 και 17.02 δεν υπερβαίνει το 40 % του βάρους του προϊόντος.
 2102.10-2103.10
 CTH
 2103.20
 CC, εκτός από τις κλάσεις 07.02 και 20.02.
 2103.30
 CTSH· ωστόσο, μπορεί να χρησιμοποιείται μη καταγόμενο αλεύρι από σινάπι.
 2103.90
 CTSH
 21.04
 CTH
 21.05
 CTH, με την προϋπόθεση ότι:
 —
 το συνολικό βάρος των χρησιμοποιούμενων μη καταγόμενων υλών του κεφαλαίου 4 και της κλάσης 19.01 δεν υπερβαίνει το 10 % του βάρους του προϊόντος· και
 —
 το συνολικό βάρος των χρησιμοποιούμενων μη καταγόμενων υλών των κλάσεων 17.01 και 17.02 δεν υπερβαίνει το 20 % του βάρους του προϊόντος.
 21.06
 CTH, με την προϋπόθεση ότι:
 —
 όλες οι χρησιμοποιούμενες ύλες κονιάκου της διάκρισης 1212.99 έχουν παραχθεί εξ ολοκλήρου·
 —
 το συνολικό βάρος των χρησιμοποιούμενων μη καταγόμενων υλών του κεφαλαίου 4 και της κλάσης 19.01 δεν υπερβαίνει το 10 % του βάρους του προϊόντος·
 —
 το βάρος των χρησιμοποιούμενων μη καταγόμενων υλών της κλάσης 10.01 δεν υπερβαίνει το 30 % του βάρους του προϊόντος·
 —
 το βάρος των χρησιμοποιούμενων μη καταγόμενων υλών της κλάσης 10.03 δεν υπερβαίνει το 10 % του βάρους του προϊόντος·
 —
 το βάρος των χρησιμοποιούμενων μη καταγόμενων υλών της κλάσης 10.06 δεν υπερβαίνει το 10 % του βάρους του προϊόντος· και


text:
—
 το συνολικό βάρος των χρησιμοποιούμενων μη καταγόμενων υλών των κλάσεων 17.01 και 17.02 δεν υπερβαίνει το 30 % του βάρους του προϊόντος.
 Κεφάλαιο 22
 Ποτά, αλκοολούχα υγρά και ξίδι
 22.01
 CTH
 22.02
 CTH, με την προϋπόθεση ότι:
 —
 το συνολικό βάρος των χρησιμοποιούμενων μη καταγόμενων υλών του κεφαλαίου 4 και της κλάσης 19.01 δεν υπερβαίνει το 10 % του βάρους του προϊόντος· και
 —
 το συνολικό βάρος των χρησιμοποιούμενων μη καταγόμενων υλών των κλάσεων 17.01 και 17.02 δεν υπερβαίνει το 40 % του βάρους του προϊόντος.
 22.03-22.08
 CTH, εκτός από τις κλάσεις 22.07 και 22.08, με την προϋπόθεση ότι:
 —
 όλες οι χρησιμοποιούμενες ύλες των διακρίσεων 0806.10, 2009.61 και 2009.69 έχουν παραχθεί εξ ολοκλήρου·
 —
 το βάρος των χρησιμοποιούμενων μη καταγόμενων υλών του κεφαλαίου 4 δεν υπερβαίνει το 40 % του βάρους του προϊόντος· και
 —
 το συνολικό βάρος των χρησιμοποιούμενων μη καταγόμενων υλών των κλάσεων 17.01 και 17.02 δεν υπερβαίνει το 40 % του βάρους του προϊόντος.
 22.09
 CTH, εκτός από τις κλάσεις 22.07 και 22.08, με την προϋπόθεση ότι όλες οι χρησιμοποιούμενες ύλες της κλάσης 10.06 και των διακρίσεων 0806.10, 2009.61 και 2009.69 έχουν παραχθεί εξ ολοκλήρου.
 Κεφάλαιο 23
 Υπολείμματα και απορρίμματα των βιομηχανιών ειδών διατροφής· τροφές παρασκευασμένες για ζώα
 23.01
 CTH
 23.02-23.03
 CTH, με την προϋπόθεση ότι το βάρος των χρησιμοποιούμενων μη καταγόμενων υλών του κεφαλαίου 10 δεν υπερβαίνει το 20 % του βάρους του προϊόντος.
 23.04-23.08
 CTH
 23.09
 CTH, με την προϋπόθεση ότι:
 —
 όλες οι χρησιμοποιούμενες ύλες των κεφαλαίων 2 και 3 έχουν παραχθεί εξ ολοκλήρου·
 —
 το συνολικό βάρος των χρησιμοποιούμενων μη καταγόμενων υλών του κεφαλαίου 4 και της κλάσης 19.01 δεν υπερβαίνει το 10 % του βάρους του προϊόντος·
 —
 το συνολικό βάρος των χρησιμοποιούμενων μη καταγόμενων υλών των κεφαλαίων 10 και 11 και των κλάσεων 23.02 και 23.03 δεν υπερβαίνει το 10 % του βάρους του προϊόντος· και
 —
 το συνολικό βάρος των χρησιμοποιούμενων μη καταγόμενων υλών των κλάσεων 17.01 και 17.02 δεν υπερβαίνει το 30 % του βάρους του προϊόντος.
 Κεφάλαιο 24
 Καπνά και βιομηχανοποιημένα υποκατάστατα καπνού
 24.01
 CC
 2402.10
 CTH, με την προϋπόθεση ότι το βάρος των χρησιμοποιούμενων μη καταγόμενων υλών του κεφαλαίου 24 δεν υπερβαίνει το 30 % του βάρους του προϊόντος.
 2402.20-2403.99
 CTH·
 MaxNOM 35 % (EXW)· ή
 RVC 70 % (FOB).
 ΤΜΗΜΑ V
 ΠΡΟΪΟΝΤΑ ΟΡΥΚΤΑ
 Σημείωση του τμήματος: Για τους ορισμούς των οριζόντιων κανόνων επεξεργασίας στο παρόν τμήμα, βλέπε σημείωση 5 του παραρτήματος 3-Α.
 Κεφάλαιο 25
 Αλάτι· θείo· γαίες και λίθοι· γύψος, ασβέστης και τσιμέντα
 25.01
 CTH
 25.02-25.30
 CTH·
 MaxNOM 70 % (EXW)· ή
 RVC 35 % (FOB).
 Κεφάλαιο 26
 Μεταλλεύματα, σκουριές και τέφρες
 26.01-26.21
 CTH
 Κεφάλαιο 27
 Ορυκτά καύσιμα, ορυκτέλαια και προϊόντα της απόσταξης αυτών· ασφαλτώδεις ύλες· κεριά ορυκτά
 27.01-27.09
 CTH·
 Πραγματοποιείται χημική αντίδραση ή μείξη και σύμμειξη·
 MaxNOM 50 % (EXW)· ή
 RVC 55 % (FOB).
 27.10
 CTH εκτός από το βιοντίζελ των διακρίσεων 3824.99 ή 3826.00· ή
 Πραγματοποιείται απόσταξη ή χημική αντίδραση, υπό την προϋπόθεση ότι το χρησιμοποιούμενο βιοντίζελ (συμπεριλαμβανομένων των υδρογονοκατεργασμένων φυτικών ελαίων) της κλάσης 27.10 και των διακρίσεων 3824.99 και 3826.00


text:
παράγεται με εστεροποίηση, μετεστεροποίηση ή υδρογονοκατεργασία.
 27.11
 CTSH· ή
 Πραγματοποιείται χημική αντίδραση.
 27.12-27.15
 CTH·
 Πραγματοποιείται χημική αντίδραση ή μείξη και σύμμειξη·
 MaxNOM 50 % (EXW)· ή
 RVC 55 % (FOB).
 ΤΜΗΜΑ VI
 ΠΡΟΪΟΝΤΑ ΤΩΝ ΧΗΜΙΚΩΝ ΒΙΟΜΗΧΑΝΙΩΝ ΚΑΙ ΤΩΝ ΣΥΝΑΦΩΝ ΒΙΟΜΗΧΑΝΙΩΝ
 Σημείωση του τμήματος: Για τους ορισμούς των οριζόντιων κανόνων επεξεργασίας στο παρόν τμήμα, βλέπε σημείωση 5 του παραρτήματος 3-Α.
 Κεφάλαιο 28
 Ανόργανα χημικά προϊόντα· ενώσεις ανόργανες ή οργανικές των πολύτιμων μετάλλων, των μετάλλων των σπανίων γαιών, των ραδιενεργών στοιχείων ή των ισοτόπων
 28.01-28.53
 CTSH·
 Πραγματοποιείται χημική αντίδραση, καθαρισμός, παραγωγή πρότυπων υλικών ή διαχωρισμός ισομερών.
 MaxNOM 50 % (EXW)· ή
 RVC 55 % (FOB).
 Κεφάλαιο 29
 Οργανικά χημικά προϊόντα
 2901.10-2905.42
 CTSH·
 Πραγματοποιείται χημική αντίδραση, καθαρισμός, αλλαγή στο μέγεθος των σωματιδίων, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 2905.43-2905.44
 CTH, εκτός από την κλάση 17.02 και τη διάκριση 3824.60.
 2905.45
 CTH· ωστόσο, μπορούν να χρησιμοποιούνται μη καταγόμενες ύλες της διάκρισης 2905.45, με την προϋπόθεση ότι η συνολική αξία τους δεν υπερβαίνει το 20 % της EXW ή το 15 % της τιμής FOB του προϊόντος·
 MaxNOM 50 % (EXW)· ή
 RVC 55 % (FOB).
 2905.49-2905.59
 CTSH·
 Πραγματοποιείται χημική αντίδραση, καθαρισμός, αλλαγή στο μέγεθος των σωματιδίων, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 2906.11
 CTSH
 2906.12-2918.13
 CTSH·
 Πραγματοποιείται χημική αντίδραση, καθαρισμός, αλλαγή στο μέγεθος των σωματιδίων, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 2918.14-2918.15
 CTSH
 2918.16-2922.41
 CTSH·
 Πραγματοποιείται χημική αντίδραση, καθαρισμός, αλλαγή στο μέγεθος των σωματιδίων, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 2922.42
 CTSH
 2922.43-2923.10
 CTSH·
 Πραγματοποιείται χημική αντίδραση, καθαρισμός, αλλαγή στο μέγεθος των σωματιδίων, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 2923.20
 CTSH·
 MaxNOM 50 % (EXW)· ή
 RVC 55 % (FOB).
 2923.30-2924.24
 CTSH·
 Πραγματοποιείται χημική αντίδραση, καθαρισμός, αλλαγή στο μέγεθος των σωματιδίων, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 2924.25-2924.29
 CTSH·
 MaxNOM 50 % (EXW)· ή
 RVC 55 % (FOB).
 2925.11-2938.10
 CTSH·
 Πραγματοποιείται χημική αντίδραση, καθαρισμός, αλλαγή στο μέγεθος των σωματιδίων, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 2938.90
 CTSH·
 MaxNOM 50 % (EXW)· ή
 RVC 55 % (FOB).
 29.39
 CTSH·
 Πραγματοποιείται χημική αντίδραση, καθαρισμός, αλλαγή στο μέγεθος των σωματιδίων, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 29.40
 CTSH
 29.41-29.42
 CTSH·
 Πραγματοποιείται χημική αντίδραση, καθαρισμός, αλλαγή στο μέγεθος των σωματιδίων, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 Κεφάλαιο 30
 Φαρμακευτικά προϊόντα
 30.01-30.06
 CTSH·
 Πραγματοποιείται χημική αντίδραση, καθαρισμός, μείξη και σύμμειξη, παραγωγή πρότυπων υλικών, αλλαγή στο μέγεθος των σωματιδίων, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 Κεφάλαιο 31
 Λιπάσματα
 31.01-31.04
 CTH·
 MaxNOM 50 %


text:
(EXW)· ή
 RVC 55 % (FOB).
 31.05
 –
 Νιτρικό νάτριο
 –
 Κυαναμίδη του ασβεστίου
 –
 Θειικό κάλιο
 –
 Θειικό καλιομαγνήσιο
 CTH·
 MaxNOM 50 % (EXW)· ή
 RVC 55 % (FOB).
 –
 Άλλα
 CTH και MaxNOM 50 % (EXW)· ή CTH και RVC 55 % (FOB). ωστόσο, μπορούν να χρησιμοποιούνται μη καταγόμενες ύλες της κλάσης 31.05, με την προϋπόθεση ότι η συνολική αξία τους δεν υπερβαίνει το 20 % της τιμής EXW ή το 15 % της τιμής FOB του προϊόντος·
 MaxNOM 40 % (EXW)· ή
 RVC 65 % (FOB).
 Κεφάλαιο 32
 Δεψικά και βαφικά εκχυλίσματα· ταννίνες και τα παράγωγά τους· χρωστικά και άλλες χρωστικές ύλες· χρώματα επίχρισης και βερνίκια· μαστίχες (στόκοι)· μελάνια
 32.01-32.05
 CTSH·
 Πραγματοποιείται χημική αντίδραση, καθαρισμός, μείξη και σύμμειξη, αλλαγή στο μέγεθος των σωματιδίων, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 3206.11-3206.19
 CTH· ωστόσο, μπορούν να χρησιμοποιούνται μη καταγόμενες ύλες της κλάσης 32.06, με την προϋπόθεση ότι η συνολική αξία τους δεν υπερβαίνει το 20 % της τιμής EXW ή το 15 % της τιμής FOB του προϊόντος·
 MaxNOM 40 % (EXW)· ή
 RVC 65 % (FOB).
 3206.20-3215.90
 CTSH·
 Πραγματοποιείται χημική αντίδραση, καθαρισμός, μείξη και σύμμειξη, αλλαγή στο μέγεθος των σωματιδίων, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 Κεφάλαιο 33
 Αιθέρια έλαια και ρητινοειδή· προϊόντα αρωματοποιίας ή καλλωπισμού και καλλυντικά παρασκευάσματα
 3301.12-3302.10
 CTH·
 MaxNOM 50 % (EXW)· ή
 RVC 55 % (FOB).
 3302.90-3303.00
 CTSH·
 Πραγματοποιείται χημική αντίδραση, καθαρισμός, μείξη και σύμμειξη, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 33.04
 CTSH·
 Πραγματοποιείται χημική αντίδραση, καθαρισμός, μείξη και σύμμειξη, αλλαγή στο μέγεθος των σωματιδίων, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB)
 33.05-33.07
 CTSH·
 Πραγματοποιείται χημική αντίδραση, καθαρισμός, μείξη και σύμμειξη, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 Κεφάλαιο 34
 Σαπούνια, οργανικές ουσίες επιφανειακής δράσης, παρασκευάσματα για πλύσιμο (αλισίβες), παρασκευάσματα λιπαντικά, κεριά τεχνητά, κεριά παρασκευασμένα, προϊόντα συντήρησης, κεριά και παρόμοια είδη, πάστες για προπλάσματα, «κεριά» για την οδοντοτεχνική και συνθέσεις για την οδοντοτεχνική με βάση τον γύψο
 34.01-34.07
 CTSH·
 Πραγματοποιείται χημική αντίδραση, καθαρισμός, παραγωγή πρότυπων υλικών ή διαχωρισμός ισομερών.
 MaxNOM 50 % (EXW)· ή
 RVC 55 % (FOB).
 Κεφάλαιο 35
 Λευκωματώδεις ύλες· τροποποιημένα άμυλα· κόλλες· ένζυμα
 35.01
 CTH
 3502.11 - 3502.19
 CTH, εκτός από τις κλάσεις 04.07 και 04.08.
 3502.20 – 3504.00
 CTH
 35.05
 CC εκτός από την κλάση 11.08.
 35.06-35.07
 CTSH·
 Πραγματοποιείται χημική αντίδραση, καθαρισμός, παραγωγή πρότυπων υλικών, διαχωρισμός ισομερών ή βιοτεχνολογική επεξεργασία·
 MaxNOM 50 % (EXW)· ή
 RVC 55 % (FOB).
 Κεφάλαιο 36
 Πυρίτιδες και εκρηκτικές ύλες· είδη πυροτεχνίας· σπίρτα· πυροφορικά κράματα· εύφλεκτες ύλες
 36.01-36.06
 CTSH·
 Πραγματοποιείται χημική αντίδραση, παραγωγή πρότυπων υλικών ή διαχωρισμός ισομερών·
 MaxNOM 50 % (EXW)· ή
 RVC 55 % (FOB).
 Κεφάλαιο 37
 Φωτογραφικά ή κινηματογραφικά προϊόντα
 37.01-37.07
 CTSH·
 Πραγματοποιείται χημική αντίδραση, παραγωγή πρότυπων υλικών ή διαχωρισμός ισομερών·
 MaxNOM 50 % (EXW)· ή
 RVC 55 %